
STJERNEN 

Jesu  Kristi  Kirke  af  Sidste  Dages  Helliges  officielle  tidsskrift  med  artikler 
fra  Ensign,  New  Era  og  Friend. 

På  omslaget:  „De  vise  mænd  tilbeder  barnet"  (detalje). 
Quentin  L.  Massys,  The  Metropolitan  Museum  of  Art, 
John  Stewart  Kennedy  Fund,  1911. 


JULEHILSEN 

FRA  DET 

FØRSTE  PRÆSIDENTSKAB 


Vfi  glæder  os  med  jer  over  denne  skønne 
årstid,  hvor  alle  kristne  fejrer  vor  Herre, 
Jesu  Kristi  fødsel. 
Som  nævnt  i  både  Bibelen  og  Mormons  Bog,  viste 
de  forjættede  tegn  sig  på  himmelen  i  denne  hellige 
nat.  I  omegnen  af  Betlehem  vogtede  ydmyge  hyrder 
deres  hjord,  og  de  var  blandt  de  første  til  at  høre  om 
Frelserens  fødsel.  En  engel  sagde  til  dem:  „, Frygt 
ikke;  thi  jeg  forkynder  eder  en  stor  glæde,  som  skal 
være  for  hele  folket.  Thi  eder  er  i  dag  en  frelser  født 
i  Davids  by;  han  er  Kristus,  Herren!'  .  .  .  Og  i  det 
samme  var  der  med  engelen  en  mangfoldig  him- 
melsk hærskare,  som  lovpriste  Gud  og  sagde:  ,Ære 
være  Gud  i  det  højeste!  og  på  jorden  fred  i  menne- 
sker, der  har  hans  velbehag' "  (Lukas  2:10-14). 


Vor  mission  i  Jesu  Kristi  Kirke  af  Sidste  Dages 
Hellige,  er  at  udsøge  de  ydmyge  og  rene  af  hjertet, 
og  forkynde  „en  stor  glæde"  for  dem  -  Jesu  Kristi 
evangelium.  Hans  evangelium  er  vort  eneste  håb 
om  fred  på  jorden,  og  forståelse  menneskene  imel- 
lem. Må  vi  i  denne  juletid  påny  forpligte  os  til  at 
efterleve  evangeliet  i  vort  hjem  og  være  flittigere  til 
at  fortælle  vore  søskende  overalt  om  evangeliet. 

Vi  vil  gerne  give  udtryk  for  vor  kærlighed  og  på- 
skønnelse af  hver  eneste  af  jer  og  ønske  jer  og  jeres 
kære  en  glædelig  jul  og  et  godt  nytår  fyldt  med 
sundhed  og  lykke. 


Det  Første  Præsidentskab 


BUDSKAB  FRA  DET  FØRSTE  PRÆSIDENTSKAB 


// 


SE  TIL,  AT  DU  IKKE 


SIGER  DET  TIL  NOGEN! 


// 


Kærlige  tjenestegerninger,  der  udføres 

anonymt,  kommer  måske  ikke  til  andre 

menneskers  kundskab  -  men  Gud 

kender  gaven  og  giveren. 


Præsident  Thomas  S.  Monson 

Andenrådgiver  i  det  Første  Præsidentskab 


For  nogen  tid  siden,  da  jeg  skulle  besøge  en  patient 
på  et  hospital,  gik  jeg  hen  til  receptionen  for  at 
finde  ud  af,  hvor  patienten  lå.  Hospitalet  var, 
som  næsten  alle  andre  hospitaler  i  landet,  igang  med 
at  blive  udvidet.  På  væggen  bag  receptionsdamen 
hang  en  imponerende  plade  med  tak  til  dem,  der  hav- 
de gjort  udvidelsen  mulig.  Navnene  på  de  givere,  som 
havde  skænket  mere  end  100000  dollars,  stod  præget 
med  skråskrift  på  en  messingplade  for  sig  selv,  og  dis- 
se plader  hang  fra  den  store  plade  i  funklende  kæder. 
Givernes  navne  var  velkendte.  Handels-  og  forret- 
ningsfolk, industrifyrster,  professorer  -  ja,  de  var  alle 
nævnt.  Jeg  var  taknemmelig  over  deres  gode  vilje. 
Dernæst  faldt  mine  øjne  på  en  lille  messingplade,  der 
var  anderledes  -  der  stod  ikke  noget  navn  på.  Et  ord, 
kun  et  enkelt  ord  stod  indgraveret  på  pladen:  „Ano- 
nym". Jeg  smilede  og  spekulerede  på,  hvem  den 
unavngivne  giver  mon  var.  Han  eller  hun  har  helt  sik- 
kert følt  en  stille  glæde,  som  ingen  andre  har  kendt  til. 
Mine  tanker  gik  tilbage  i  tiden  -  tilbage  til  det  hellige 
land,  tilbage  til  ham,  som  vi  især  mindes  i  denne  jule- 
tid, tilbage  til  ham,  som  på  et  bjerg  underviste  sine  di- 
sciple i  den  sande  giverånd,  da  han  gav  rådet:  „Vogt 
jer  for  at  øve  jeres  retfærdighed  for  menneskene,  for  at 
de  skal  lægge  mærke  til  jer  .  .  .  men  når  du  giver  almis- 
se, så  lad  ikke  din  venstre  hånd  vide,  hvad  din  højre 
gør"  (Mattæus  6:1,  3). 


Og  som  for  uudsletteligt  at  indprente  den  praktiske 
anvendelse  af  denne  hellige  sandhed  i  folks  sjæle,  steg 
han  ned  fra  bjerget  med  en  stor  skare  efter  sig.  „Og  se, 
en  spedalsk  kom,  kastede  sig  ned  for  ham  og  sagde: 
, Herre!  hvis  du  vU,  kan  du  rense  mig.'  Og  han  rakte 
sin  hånd  ud,  rørte  ved  ham  og  sagde:  ,Jeg  vil;  bliv 
ren!'  Da  blev  han  straks  renset  for  sin  spedalskhed. 
Og  Jesus  sagde  til  ham:  ,Se  til,  at  du  ikke  siger  det  til 
nogen'"  (Mattæus  8:2-4). 

Ordet  anonym  havde  stor  betydning  dengang,  og  det 
har  det  stadig. 

Da  den  store  rutebåd  Lusitania  i  1915  sank  ned  i 
Atlanterhavet,  gik  mange  mennesker  ned  med  skibet. 
Mange  af  de  heltegerninger,  der  blev  udført  af  dem, 
der  satte  livet  til,  blev  aldrig  kendt.  En  mand,  som  gik 
ned  med  Lusitania,  gav  sin  redningsvest  til  en  kvinde, 
skønt  han  ikke  kunne  svømme  et  eneste  tag.  Det  var  i 
virkeligheden  underordnet,  at  det  var  den  amerikan- 
ske mangemillionær,  Alfred  Vanderbilt.  Han  gav  ikke 
af  sit  verdslige  gods,  han  ofrede  sit  liv.  Som  Emerson 
sagde:  „Ringe  og  andre  smykker  er  ikke  gaver,  n\en  en 
dårlig  erstatning  for  dem.  Den  eneste  virkelige  gave  er 
når  du  giver  noget  af  dig  selv."  („Gifts",  The  Complete 
Writings  of  Ralph  Waldo  Emerson,  s.  286.  Wm.  H.  Wise 
and  Co.,  New  York,  1929). 

For  nogle  år  siden  fik  et  moderne  jetfly  problemer 
efter  afgangen  og  styrtede  ned  i  den  iskolde  Potomac- 

„  Og  se,  en 
spedalsk  kom, 
kastede  sig  ned 
for  ham  og 
sagde: ,  Herre! 
hvis  du  vil,  kan 
du  rense  mig, ' 
Og  han  rakte  sin 
hånd  ud,  rørte 
ved  ham  og 
sagde:  ,Jeg  vil, 
bliv  ren!'  Da 
blev  han  straks 
renset  for  sin 
spedalskhed. 
Og  Jesus  siger  til 
ham:  ,Se  til,  at 
du  ikke  siger  det 
til  nogen"' 
(Mattæus  8:2-4). 


Da  plejehjemsbeboeren,  der  sad  i 
kørestol,  klagede  over,  at  hun  frøs, 
tog  den  unge  mand,  der  var  ved  at 
forberede  nadveren,  sin  jakke  af 
og  lagde  den  om  hendes  skuldre. 


flod  i  nærheden  af  Washington  D.  C.  Den  dag  så  man 
mange  heltegerninger,  og  én  af  de  mest  dramatiske 
blev  overværet  af  piloten  i  én  af  redningshelikopterne. 
Redningsrebet  blev  firet  ned  til  én  overlevende.  I  ste- 
det for  selv  at  gribe  denne  livgivende  line  bandt  man- 
den den  om  en  anden,  som  så  blev  løftet  op  i  sikker- 
hed. Rebet  blev  igen  firet  ned,  og  endnu  én  blev  red- 
det. I  alt  blev  5  reddet  op  af  det  iskolde  vand.  Men  den 
anonyme  helt  var  ikke  imellem.  Hans  navn  kendes  ik- 
ke, men  „han  forlod  den  livgivende  luft  og  signerede 
med  sin  ære."  (Stephen  Spender:  „I  think  continually 
of  those"  i  Masterpieces  of  Religions  Verse,  s.  291.  Edited 
by  James  Dalton  Morrison.  Harper  and  Brothers  Pub- 
lisher, New  York). 

Det  er  ikke  kun  ved  at  dø,  man  kan  give  den  sande 
gave.  Vi  har  i  vor  hverdag  masser  af  muligheder  for  at 
vise  lydighed  over  for  Mesterens  lære.  Lad  mig  blot 
nævne  tre  eksempler: 

1.  En  tidlig  vintermorgen  vækkede  en  far  sine  to 
sønner  og  hviskede  til  dem:  „Drenge,  det  har  sneet  i 
nat.  Tag  jeres  tøj  på,  så  går  vi  ud  og  skovler  sneen  væk 
fra  naboernes  indkørsler,  før  det  bliver  lyst." 

Det  lille  tremandshold,  som  var  varmt  klædt  på  og 
skjult  af  mørket,  fjernede  sneen  fra  flere  indkørsler. 
Faderen  havde  kun  givet  drengene  ét  påbud.  „Gør  det 
stille,  så  finder  de  aldrig  ud  af,  hvem  der  hjalp  dem." 
Der  har  vi  igen  ordet  anonym. 

2.  På  et  plejehjem  for  ældre  mennesker  var  to  unge 
mænd  ved  at  forberede  nadveren.  Under  forberedel- 
sen udbrød  én  af  beboerne,  der  sad  i  kørestol:  „Jeg  fry- 
ser." Uden  et  øjebliks  tøven  gik  én  af  de  unge  mænd 
over  til  hende,  tog  sin  jakke  af  og  lagde  den  om  da- 
mens skuldre,  klappede  hende  kæriigt  på  armen  og 
gik  tilbage  til  nadverbordet.  De  hellige  symboler  blev 
så  velsignet  og  omdelt  til  de  forsamlede  beboere. 

Efter  mødet  sagde  jeg  til  den  unge  mand:  „Det,  du 
har  gjort  her  i  dag,  vil  jeg  huske  meget  længe." 

Han  svarede:  „Jeg  var  lidt  bekymret  for,  om  jeg  nu 
også  var  passende  påklædt  til  at  velsigne  nadveren 
uden  min  jakke." 

Jeg  svarede:  „Aldrig  har  nogen  været  mere  passende 
klædt  på  til  en  sådan  lejlighed,  end  du  var." 

Det  føltes  som  havde  jeg  en  knude  i  maven.  Jeg  var 
bange  for  at  give  en  lektie  foran  en  højpræst. 


Gruppen  stod  stille  foran  en  stor,  smuk  bolig  og 
hørte  rundviseren  sige  til  lægen  McLean:  „Her  er  dit 
hjem.  Gå  bare  ind.  Her  er  ingen  sygdom,  ingen  død, 
sorg  eller  smerte,  for  dine  gamle  fjender  er  alle  over- 
vundet. Men  alt  det  gode,  du  har  gjort  for  andre,  al 
den  hjælp,  du  har  givet,  al  den  trøst,  du  har  bragt,  al 
den  styrke  og  kærlighed,  du  har  vist  de  lidende,  findes 


I  sin  drøm  blev  John  Weightman 

ført  op  til  den  himmelske  by. 

En  rundviser  tog  imod  ham  og 

nogle  andre,  som  han  havde 

kendt  i  livet.  Rundviseren  fortalte, 

at  han  ville  føre  dem  til  deres 

himmelske  hjem. 


her,  for  alt  det  har  vi  bygget  ind  i  denne  bolig  til  dig." 
(„The  Mansion",  s.  361-62). 

En  trofast  ægtemand,  som  havde  passet  sin  invalide 
hustru,  blev  vist  ind  i  en  smuk  bolig,  og  det  samme 
blev  en  mor,  der  tidligt  havde  mistet  sin  mand,  men 
dog  på  enestående  vis  havde  opdraget  en  børneflok, 
og  på  samme  måde  gik  det  en  lam  ung  kvinde,  som  i 
30  år  havde  ligget  i  sin  seng  -  hjælpeløs,  men  ikke 
uden  håb.  For  hende  lykkedes  det  med  et  fantastisk 
mod  aldrig  at  klage,  men  altid  at  indgyde  dem,  der 
kom  hende  nær,  en  smule  af  sin  glæde  og  fred. 

Nu  blev  John  Weightman  en  smule  utålmodig  efter 
at  se,  hvilken  bolig  der  ventede  ham.  Efterhånden  som 
han  og  rundviseren  gik  videre,  blev  boligerne  stadig 

Marmorgravstenen  var  blevet  pudset, 
ukrudtet  var  omhyggeligt  blevet 
fjernet,  og  i  deres  sted  var  der  plantet 
smukke  blomster. 


mindre.  Til  sidst  stod  de  midt  på  en  uanselig  mark  og 
så  en  hytte,  der  næppe  var  stor  nok  til,  at  en  fårehyrde 
kunne  finde  ly  i  den.  Rundviseren  sagde:  „Her  er  din 
bolig,  John  Weightman." 

I  desperation  prøvede  John  Weightman  at  argumen- 
tere: „Har  du  ikke  hørt,  at  jeg  har  bygget  en  skole,  en 
hospitalsfløj  .  .  .  tre  .  .  .  kirker?" 

„Vent  lidt,"  sagde  rundviseren,  .  .  .  „Det  var  ikke 
dårligt  gjort.  Men  de  blev  alle  opført  og  brugt  til  at 
fremme  John  Weightmans  navn  og  hjem  i  verden  .  .  . 
Sandelig,  du  har  fået  din  belønning  for  det.  Skal  du 
have  betaling  to  gange?" 

En  noget  bedrøvet,  men  klogere  John  Weightman 
sagde  mere  stilfærdigt:  „Hvad  er  det  da,  der  tæller 
her?" 

Og  svaret  lød:  „Kun  det,  der  gives  i  oprigtighed. 
Kun  det  gode,  der  udføres  i  kærlighed.  Kun  de  planer, 
hvor  tanken  om  andres  velfærd  er  hovedtanken.  Kun 
det  arbejde,  hvor  offeret  er  større  end  belønningen. 
Kun  de  gaver,  hvor  giveren  glemmer  sig  selv." 
(„The  Mansion",  s.  364-68). 

John  Weightman  blev  vækket  af  uret,  der  slog  syv. 
Han  havde  sovet  hele  natten.  Det  viste  sig,  at  han 
stadig  havde  et  liv  at  leve,  kærlighed  og  gaver  at  dele 
ud  af.  Lad  os  huske  at  - 

En  klokke  er  ingen  klokke, 

før  du  bruger  den, 

en  sang  er  ingen  sang, 

før  du  synger  den, 

og  kærligheden  i  dit  hjerte 

er  der  ikke,  for  at  blive  dér. 

Kærlighed  er  ikke  kærlighed, 

før  du  deler  den. 

(Richard  Rodger  s  and  Oscar  Hammerstein  2nd, 

„Sixteen  Going  on  Seventeen"). 

Må  denne  sandhed  lede  os  i  vort  liv.  Må  vi  se  op  og 
gå  fremad  i  vor  Guds  og  vor  næstes  tjeneste.  Og  ven- 
der vi  vores  ører  mod  Galilæa,  vil  vi  måske  høre  et  ek- 
ko af  Frelserens  belæringer:  „Vogt  jer  for  at  øve  retfær- 
dighed for  menneskene,  for  at  de  skal  lægge  mærke  til 


jer"  (Mattæus  6:1).  „Lad  ikke  din  venstre  hånd  vide, 
hvad  din  højre  gør"  (Mattæus  6:3).  Og  når  vi  gør 
noget  godt:  „Se  da  til,  at  du  ikke  siger  det  til  nogen" 
(Mattæus  8:4).  Så  vil  vore  hjerter  blive  lettere,  vort  liv 
lysere  og  vor  sjæl  rigere. 

Kærlige  tjenestegerninger,  der  udføres  anonymt, 
kommer  måske  ikke  til  menneskers  kundskab  -  men 
Gud  kender  gaven  og  giveren.  D 


IDEER  TIL  HJEMMELÆRERE 

Nogle  punkter,  som  kunne  fremhæves.  Hvis  du 
synes,  kan  du  fremlægge  disse  punkter  under  dine 
hjemmelærerbesøg : 

1.  Frelseren  belærte  om  den  sande  ånd  ved  at 
give,  da  han  gav  dette  råd:  „Vogt  jer  for  at  øve 
retfærdighed  .  .  .  for  at  (menneskene)  skal  lægge 
mærke  til  jer"  (Mattæus  6:1).  Hvilken  begiven- 
hed gjorde  så  stort  indtryk  på  Frelserens 
disciple,  at  de  fik  indprentet  sandheden  i  denne 
lærdom? 

2.  Har  vi  mulighed  for  at  anvende  denne 
„hellige  sandhed"  i  vor  hverdag? 

3.  Skal  vi  udføre  „heltegerninger  i  det  stille" 
for  at  få  en  god  „bolig"  eller  på  grund  af  glæden 
ved  at  udføre  dem? 

4.  Der  er  måske  intet  menneske,  der  kender  til 
de  anonyme,  kærlige  tjenestegerninger,  men 
hvem  ved,  at  de  er  udført? 


„VI  TILFØJER  VORT 


VIDNE  SB  YRD 


// 


Levende  profeter  fortæller  om  deres  vidnesbyrd 

om  Mormons  Bog. 


Jeg  har  en  vision  om,  at  hele 
Kirken  kommer  Herren  nær- 
mere ved  at  efterleve  Mor- 
mons Bogs  forskrifter, "  sagde 
præsident  Ezra  Taft  Benson  ved 
oktoberkonferencen  i  1988.  „Jeg 
har  virkelig  en  vision  om  at  over- 
svømme jorden  med  Mormons 
Bog."  (Stjernen,  januar  1989,  s.  4). 

Præsident  Benson  er  ikke  alene 
om  sin  kærlighed  til  Mormons 
Bog.  Den  har  han  fælles  med  sine 
rådgivere  i  det  Første  Præsident- 
skab og  medlemmerne  af  de  Tolv 
Apostles  Kvorum.  Her  følger 
nogle  af  deres  udtalelser  om  den 
„mest  korrekte  bog". 

Præsident  Ezra  Taft  Benson: 

„Mormons  Bog  fører  mennesker 
til  Kristus  på  to  fundamentale 


Præsident  Ezra  Taft  Benson 


måder.  For  det  første  ved  tydeligt 
og  klart  at  fortælle  om  Kristus  og 
hans  evangelium.  Den  vidner  om 
hans  guddommelighed,  om  be- 
hovet for  en  Forløser  og  det  nød- 
vendige i,  at  vi  sætter  vor  lid  til 
ham.  Den  vidner  om  faldet  og  for- 
soningen og  evangeliets  første 
grundsætninger,  og  dermed  også 
om  nødvendigheden  af  at  have  et 
sønderknust  hjerte  og  en  anger- 
given ånd  og  om  en  åndelig  ge- 
nfødsel. Den  forkynder,  at  vi  skal 


holde  ud  til  enden  i  retfærdighed 
og  leve  moralsk  helligt. 

For  det  andet  afslører  Mormons 
Bog  Kristi  fjender.  Den  sætter  en 
stopper  for  stridsspørgsmål  og  fal- 
ske lærdomme  (se  2  Nephi  3:12). 
Den  styrker  Kristi  ydmyge  tilhæn- 
gere mod  den  ondes  anslag,  pla- 
ner og  lærdomme  i  vor  tid.  De 
former  for  frafald,  som  omtales  i 
Mormons  Bog,  ligner  dem,  vi  op- 
lever i  dag. 

Gud  har,  i  sin  uendelige  forud- 
videnhed,  inspireret  udformnin- 
gen af  Mormons  Bog  således,  at 
vi,  i  vor  tid  ved  hjælp  af  den,  kan 
gennemskue  falske  uddannelses- 
mæssige, politiske,  religiøse  og  fi- 
losofiske begreber,  og  vide  hvorle- 
des vi  skal  bekæmpe  dem."  (Stjer- 
nen, maj  1988,  s.  3). 


Præsident  Gordon  B.  Hinckley: 

„Kære  søskende.  Hvis  der  sker 
mirakler  iblandt  os,  så  er  denne 
bog  virkelig  ét  af  dem.  Vantro  be- 
tvivler måske  Joseph  Smiths  første 
åbenbaring  og  siger,  at  der  ikke 
var  nogen  vidner,  som  kan  bevise 
den.  Kritikere  gør  måske  grin  med 
de  guddommelige  tilkendegivel- 
ser, som  fandt  sted  i  forbindelse 
med  fremkomsten  af  dette  værk, 
eftersom  de  var  så  uhåndgribeli- 
ge, at  de  ikke  kan  bevises  for  dog- 
matikere, som  om  det,  der  er  af 
Gud,  skulle  kunne  forstås  på  an- 
den vis  end  gennem  Guds  ånd. 
De  tror  måske  ikke  på  vor  teologi. 
Men  de  kan  ikke  i  ærlighed  forka- 
ste Mormons  Bog.  Den  findes.  De 
kan  føle  på  den.  De  kan  læse  den. 
De  kan  veje  den  i  hånden  og  over- 
veje dens  indhold.  De  kan  være 
vidner  til  dens  indflydelse." 
(Conference  Report,  okt.  1959, 
s.  118). 


Præsident  Thomas  S.  Monson: 

„For  mange  år  siden  stod  jeg  ved 
en  ung  mands  sygeleje,  mens  han 
svævede  mellem  livet  og  det  store 
hinsides.  Han  var  far  til  to  børn. 
Han  tog  min  hånd  i  sin,  så  ind  i 
mine  øjne  og  spurgte  bønfalden- 
de: , Biskop,  jeg  ved,  at  jeg  skal 
dø.  Fortæl  mig,  hvad  der  sker 
med  min  ånd,  når  jeg  dør. ' 

Jeg  bad  om  himmelsk  vejled- 
ning, før  jeg  forsøgte  at  svare.  Min 
opmærksomhed  blev  rettet  mod 
Mormons  Bog,  som  lå  på  bordet 
ved  siden  af  hans  seng.  Jeg  holdt 
bogen  i  min  hånd,  og  jeg  vidner 
så  sikkert,  som  jeg  står  her  foran 
jer  i  dag,  at  bogen  åbnede  sig  på 
det  40.  kapitel  i  Alma.  Jeg  begynd- 
te at  læse  højt: 

,Min  søn,  her  er  noget  mere, 
som  jeg  gerne  vil  sige  til  dig;  thi 
jeg  ser,  at  dit  sind  er  foruroliget 
med  hensyn  til  de  dødes  opstan- 
delse .  .  . 

Angående  sjælens  tilstand  mel- 
lem døden  og  opstandelsen:  det 
er  blevet  mig  kundgjort  af  en  en- 
gel, at  alle  menneskers  ånder,  så 


snart  de  forlader  dette  dødelige 
legeme  .  .  .  bliver  bragt  hjem  til 
den  Gud,  som  gav  dem  livet. 

Og  der  sker  det,  at  deres  ånder, 
som  er  retfærdige,  indføres  i  en 
lyksaligheds  tilstand,  hvori  de 
skal  hvile  fra  al  deres  besvær  og 
fra  al  bekymring  og  sorg' 
(Alma  40:1,  11-12). 

Min  unge  ven  lukkede  sine 
øjne,  udtrykte  en  oprigtig  tak  og 
gled  stille  hen  til  det  paradis,  som 
vi  havde  talt  om."  (Den  danske 
Stjerne,  april  1982,  s.  31). 


Præsident  Howard  W.  Hunter: 

„Vi  er  allerede  bekendt  med  styr- 
ken og  kraften  i  de  mange  vidnes- 
b)n-d  båret  af  de  profeter,  der  har 
levet  i  den  gamle  verden,  og  som 
vi  kan  læse  om  i  Bibelen.  Vore  go- 
de nyheder  er,  at  ordene  fra  de 
profeter,  der  levede  i  den  nye  ver- 
den, ikke  alene  giver  os  yderligere 


indsigt  i  åndelige  ting,  men  de 
giver  os  også  et  bekræftende  vid- 
nesbyrd, som  støtter,  og  som  er  i 
overensstemmelse  med  det,  vi 
allerede  forstår  fra  vor  læsning  af 
Bibelen. 

De,  der  ikke  er  så  godt  bekendt 
med  Mormons  Bog,  men  som  al- 
vorligt søger  sandheden,  vil  finde, 
at  den  vil  have  en  dybtgående 
indvirkning  på  deres  liv,  når  de 
læser  den.  Den  vil  øge  jeres  kund- 
skab om  hvorledes  Gud  tager  sig 
af  mennesket  og  vil  give  jer  et 
større  ønske  om  at  leve  i  harmoni 
med  hans  evangeliums  lære.  Den 
vil  også  give  jer  et  stærkt  vidnes- 
byrd om  Jesus."  (Den  danske 
Stjerne,  oktober  1983,  s.  26). 


Ældste  Boyd  K.  Packer:  „Hver- 
ken missionærer  eller  medlemmer 
kan  opfylde  dette  løfte  (som  gives 
i  Moroni  10:4-5)  -  hverken  apost- 
lene eller  Kirkens  præsident  kan 
opfylde  dette  løfte.  Det  er  et  per- 
sonligt løfte  om  direkte  åbenba- 


ring, som  du  personligt  får  på  be- 
tingelser, som  er  beskrevet  i  bo- 
gen. Når  I  har  læst  Mormons  Bog, 
er  I  kvalificeret  til  at  adspørge 
Herren,  på  den  måde,  han  be- 
skriver det  i  bogen  om  bogen  er 
sand.  Og  så  kan  I  modtage  per- 
sonlig åbenbaring  på  de  betingel- 
ser. Gud  har  fastsat. 

Jeg  vidner  om,  at  Mormons  Bog 
er  sand  -  den  er  endnu  et  vidne 
om  Jesus  Kristus.  Jeg  har  læst 
Mormons  Bog  af  et  oprigtigt  hjer- 
te, som  en  ydmyg  Guds  tjener,  og 
derpå  har  jeg  adspurgt  Herren. 
Jeg  har  modtaget  denne  åbenba- 
ring." (Aprilkonferencen  1986, 
Stjernen,  nr.  2  1986,  s.  63). 

Ældste  Marvin  J.  Ashton:  „En, 
der  for  nylig  var  blevet  omvendt 
til  Kirken,  fortalte  denne  historie: 
,Jeg  tilbragte  de  fleste  af  mine  helt 
unge  år  på  opdragelsesanstalter 
og  i  fængsel.  Det  var  ikke  så  slemt 
at  være  der,  for  vi  blev  behandlet 


rigtig  godt,  og  maden  var  god. 
Men  det  blev  kedsommeligt,  så 
når  nogen  havde  noget  at  læse, 
seriehæfter,  bøger,  blade,  eller 
hvad  som  helst,  plejede  vi  at  bytte 
vores  mad  for  at  låne  dem.  En  dag 
så  jeg  en  fyr  sidde  med  en  pæn, 
tyk  bog.  Jeg  var  klar  over,  at  det 
ville  tage  lang  tid  at  læse  den,  så 
jeg  tilbød  ham  mine  svinekotelet- 
ter, mine  kartofler  og  i  det  hele  ta- 
get alle  hovedretter  i  en  hel  uge. 
Han  accepterede  tilbudet  og  lånte 
mig  bogen.  Da  jeg  læste  den,  blev 
jeg  klar  over,  at  jeg  læste  noget 
helt  specielt  og  meget  sandt.  Den 
bog,  som  jeg  havde  ofret  min  mad 
for,  hed  Mormons  Bog.  Da  jeg  fik 
mulighed  for  det,  opsøgte  jeg  mis- 
sionærerne, forandrede  mine  le- 
vevaner, og  nu  er  jeg  i  gang  med 
at  finde  en  ny  levevej .  Jeg  elsker 
den  bog,  som  jeg  byttede  min 
mad  væk  for  at  læse." 
(Den  danske  Stjerne,  oktober  1981, 
s.  38). 


Ældste  L.  Tom  Perry:  „Mormons 
Bog  (er  en)  storslået,  gammel  op- 
tegnelse, som  giver  os  en  særlig 
indsigt,  som  man  får  ved  at  stude- 
re rundt  regnet  et  årtusinde  af 
menneskehedens  historie.  Vi  ser 
nationernes  cyklus,  når  de  søger 
retfærdigheden  eller  vender  den 
ryggen.  Vi  ser  det  fællesskab,  som 
opnås  ved  at  tro  på  Gud  og  et  øn- 
ske om  at  opbygge  hans  rige.  Og 
vi  ser  spliden  som  opstår,  når  folk 
vender  deres  hjerte  mod  selviske 
ønsker  for  at  behage  kødet,  og  til 
rigdomme  og  verdsligt  gods." 
(Aprilkonferencen  1987,  Stjernen, 
juli  1987,  s.  29). 


Ældste  David  B.  Haight:  „Mor- 
mons Bog  fremkom  ikke  på  grund 
af  videbegær.  Den  er  skrevet  i  en 
helt  bestemt  hensigt  -  en  hensigt, 
som  enhver,  der  læser  den,  kan 
fornemme.  På  titelbladet  kan  vi 
læse,  at  den  er  skrevet  for  at 
, overbevise  jøder  og  ikke-jøder 
om,  at  Jesus  er  Kristus,  den  evige 
Gud,  som  åbenbarer  sig  for  alle 
folk' .  Bogens  budskab  er  et  vid- 
nesbyrd om  Kristus,  og  vi  lærer 
her,  at  Gud  elsker  hele  menneske- 
heden. Formålet  med  den  er  at  få 
folk  til  at  acceptere,  at  Jesus  er 
Kristus.  Bogen  handler  om  den 
kendsgerning,  at  Kristus  besøgte 
det  gamle  Amerika  og  om  de  lær- 
domme og  befalinger,  han  gav 
folket  med  så  stor  tydelighed  og 
kraft.  Mormons  Bog  støtter  Bibe- 
lens lærdomme  om  Frelseren,  og 
den  handler  mere  om  Kristus  end 
om  noget  andet.  Her  ser  vi,  at  vor 
Frelser  er  menneskehedens  For- 
løser og  Forsoner,  og  der  lægges 
overalt  vægt  på,  at  han  er  den 
centrale  figur  i  Guds  frelsesplan. 
Denne  guddommelige  optegnelse 


omvender  folk  til  sit  budskab  samt 
til  den  kirke,  som  underviser  i 
det."  („Joseph  Smith:  The  Pro- 
phet".  Brigham  Young  University 
1985-86  Devotional  and  Fireside 
Speeches,  Provo,  Utah:  Brigham 
Young  University,  s.  96). 


Ældste  James  E.  Faust:  „For  no- 
gen tid  siden  holdt  jeg  min  mors 
favoritbog  i  mine  hænder.  Det  var 
en  gammel  udslidt  Mormons  Bog. 
Næsten  hver  eneste  side  var  un- 
derstreget, og  selv  om  hun  havde 
passet  godt  på  den,  havde  den 
nogle  få  sider  med  æselører,  og 
omslaget  var  tyndslidt.  Der  var 
ingen,  som  behøvede  at  fortælle 
hende,  at  hun  kunne  komme  nær- 
mere Gud  ved  at  læse  Mormons 
Bog  end  ved  at  læse  nogen  anden 
bog.  Det  vidste  hun  allerede.  Hun 
havde  læst  den,  studeret  den, 
bedt  angående  den,  og  hun  havde 
undervist  udfra  den.  Som  ung 
mand  holdt  jeg  hendes  bog  i  mine 
hænder  og  forsøgte  at  se  med 


hendes  øjne,  de  store  sandheder  i 
Mormons  Bog,  som  hun  så  tit  vid- 
nede om,  og  som  hun  elskede  så 
højt .  .  . 

Mormons  Bog  gav  imidlertid  ik- 
ke sit  store  budskab  til  mig,  uden 
at  jeg  anstrengte  mig.  Jeg  spørger 
mig  selv,  hvorvidt  man  kan  opnå 
en  forståelse  af  denne  storslåede 
bog  uden  gennem  sindets  enfold 
og  et  stærkt  ønske  i  hjertet.  Vi  må 
ikke  alene  spørge  om  den  er  sand, 
men  også  gøre  det  i  Jesu  Kristi 
navn  .  .  . 

Jeg  kan  nu  mere  klart  se  gen- 
nem mine  egne  øjnes  forståelse, 
hvad  det  var,  min  mor  så  i  sin  dy- 
rebare slidte  Mormons  Bog.  Jeg 
beder,  at  vi  må  leve  på  en  sådan 
måde,  at  vi  kan  gøre  os  fortjent  til 
at  opnå  et  vidnesbyrd  om  Mor- 
mons Bogs  store  sandhed  og  efter- 
leve den.  Jeg  vidner  om,  at  vor 
religions  slutsten  sidder  godt  fast 
og  bærer  sandhedens  vægt,  mens 
denne  sandhed  bevæger  sig  hen 
over  hele  jorden."  (Oktoberkonfe- 
rencen 1983,  Den  danske  Stjerne, 
april  1984,  s.  13,  14,  17). 

Ældste  Neal  A.  Maxwell:  „Teolo- 
gi og  skønhed  forener  sig  igen  og 
igen  i  de  sider,  som  er  blevet  til- 
vejebragt gennem  Joseph,  som  f . 
eks.  da  den  opstandne  Kristus  viser  sig 
på  den  vestlige  halvkugle: 

,Og  da  (Jesus)  havde  sagt  disse 
ord,  knælede  han  også  ned  på  jor- 
den, og  se,  han  bad  til  Faderen, 
men  det,  som  han  bad  om,  kan 
ikke  skrives  .  .  . 

Og  ingen  tunge  kan  udtale  og 
intet  menneske  kan  beskrive,  og 
menneskehjertet  heller  ikke  fatte 
så  store  og  vidunderlige  ting,  som 
vi  både  så  og  hørte  Jesus  tale;  og 
ingen  kan  fatte  den  glæde,  som 
fyldte  vor  sjæl,  da  vi  hørte  ham 
bede  til  Faderen  for  os'  (3  Nephi 
17:15-17).  Et  seriøst  studium  af 
den  velsignede  Mormons  Bog  fø- 
rer én  ind  i  en  vidunderlig  verden 
af  forviklinger  og  skønhed,  ja, 
selv  i  bogens  enkle,  men  magtful- 
de åndelige  tema.  Vi  har  fået  det, 
som  vi  har  mest  behov  for  -  allige- 
vel tørster  vi  efter  mere!"  (Okto- 
berkonferencen 1983,  Den  danske 
Stjerne,  april  1984,  s.  94). 


Ældste  Russell  M.  Nelson:  „Da 

jeg  arbejdede  for  hæren  i  Walter 
Reed  Army  Medical  Center  i  Wa- 
shington D.  C,  kom  to  af  mine  læ- 
gekolleger, en  mand  og  hans  hu- 
stru, og  spurte  mig  ud  om  mor- 
monerne. Jeg  gav  dem  lidt  bag- 
grundsinformationer og  lånte  dem 
min  Mormons  Bog.  Omkring  en 
uge  efter  afleverede  de  bogen  til 
mig  og  sagde: , Tusind  tak  for  lån.' 

Jeg  sagde:  ,Hvad  mener  I  med  - 
tusind  tak  for  lån?'  Jeg,  som  elsker 
denne  bog  så  højt,  syntes  ikke,  at 
deres  svar  var  helt  passende. 
,1  har  måske  slet  ikke  læst  den?' 
spurgte  jeg.  ,Så  vær  venlig  at  tage 
den  med  igen,  og  læs  den.  Når  I 
har  læst  den,  vil  jeg  sætte  stor  pris 
på  at  vide,  hvad  I  har  fået  ud  af 
den.' 

De  tog  imod  bogen  igen,  for  de 
vidste  jo,  at  de  kun  lige  havde  bla- 
det bogen  igennem.  Omkring  tre 
uger  efter  kom  de  tilbage  med  bo- 
gen og  sagde  med  tårer  i  øjnene: 
,Vi  ved  at  denne  bog  er  sand.  Må 
vi  høre  noget  mere?' 

Så  sagde  jeg:  ,Nu  ved  jeg,  at  I 


har  læst  bogen.  Nu  kan  vi  gå 
videre.'  Da  tiden  var  inde,  blev  de 
døbt. 

Som  endnu  et  vidne  om  Jesus 
Kristus,  har  Mormons  Bog  en  stor 
overbevisende  kraft.  Der  findes 
ingen  anden  forklaring  på  dens 
eksistens  end  den,  profeten 
Joseph  Smith  gav". 


Ældste  Dallin  H.  Oaks:  „(Herren 
har  erklæret),  at  Mormons  Bog 
indeholder  det  evige  evangeliums 
fylde  mere  tydeligt  end  nogen  an- 
den hellig  skrift  (se  L&P  20:8-9; 
27:5).  I  en  tid,  hvor  mange  sætter 
spørgsmålstegn  ved  Jesu  Kristi 
guddommelighed  eller  tvivler  på 
virkeligheden  af  hans  forsoning 
og  opstandelse,  er  budskabet  fra 
endnu  et  vidne,  nemlig  Mormons 
Bog,  langt  mere  nødvendigt  end 
nogensinde  før. 

Præsident  Ezra  Taft  Benson  har 
igen  og  igen  mindet  os  om,  at 
Mormons  Bog  ,er  skrevet  for  vor 


tid,'  og  at  den  ,er  slutstenen,  når 
vi  vidner  om  Jesus  Kristus'. 
(,  Mormons  Bog,  vor  religions 
slutsten'.  Stjernen,  januar  1987, 
s.  3-4).  Jeg  tror,  at  grunden  tU,  at 
vor  himmelske  Fader  har  bedt  sin 
profet  lede  os  til  et  mere  intensivt 
studium  af  Mormons  Bog,  er,  at 
denne  generation  behøver  dens 
budskab  mere  end  nogen  tidligere 
generation.  Som  præsident  Ben- 
son  har  sagt,  ,  (Mormons  Bog)  er 
.  .  .  den  mest  udtømmende  forkla- 
ring af  læren  om  forsoningen',  og 
,dens  vidnesbyrd  om  Mesteren 
fremstår  klart,  uforfalsket  og  kraft- 
fuldt'." (Oktoberkonferencen, 
Stjernen,  januar  1989,  s.  57). 


Ældste  M.  Russell  Ballard: 

„Jeg  ved,  at  Mormons  Bog  fremfor 
nogen  anden  bog  er  den  største 
hjælpekilde,  vi  har  tU  at  kunne 
finde  svarene  på  livets  virkelige 
problemer.  Jeg  husker,  da  jeg  som 
ung  missionær  i  England  besøgte 


en  familie,  der  ikke  var  medlem- 
mer. De  sørgede  dybt,  fordi  en 
spæd  søn  pludselig  var  død.  Præ- 
sten i  deres  kirke  havde  fortalt 
dem,  at  deres  søn  var  under  evig 
fordømmelse,  fordi  han  ikke 
nåede  at  blive  døbt. 

Da  min  kammerat  og  jeg  nåede 
frem  til  dem  og  så,  hvor  frygtelig 
bedrøvet  denne  lille  drengs  mor 
var,  så  læste  vi  Moroni  8:8  for 
hende:  ,Lyt  til  Kristi  ord,  din  For- 
løser, din  Herre,  din  Gud.  Se,  jeg 
kom  til  verden,  ikke  for  at  kalde 
de  retfærdige,  men  syndere  til 
omvendelse;  de  raske  har  ikke 
brug  for  læge,  men  de,  som  er 
syge;  men  små  børn  er  raske,  thi 
de  kan  ikke  begå  synd;  og  Adams 
forbandelse  er  borttaget  fra  dem 
ved  mig,  så  at  den  ikke  har  nogen 
magt  over  dem;  og  omskærelsens 
lov  er  afskaffet  i  mig.' 

Da  hun  hørte  disse  ord,  græd 
hun  af  lettelse,  og  hun  fik  fred 
midt  i  sin  sorg. 

Hvor  ofte  har  de,  som  kæmper 
med  virkelige  problemer,  ikke 
fundet  fred,  når  de  har  læst  Mor- 
mons Bog?  Der  er  utallige  eks- 
empler på,  hvordan  der  er  strøm- 
met åndelig  vejledning  fra  denne 
bog.  Min  kærlighed  til  Mormons 
Bog  øges  bestandigt.  Det  er  som 
om,  at  jeg  får  mere  lys,  hver  gang 
jeg  læser  dens  ord.  Jeg  elsker 
denne  hellige  og  udsøgte  bog." 

Ældste  Joseph  B.  Wirthlin: 

„Heldigvis  blev  jeg  i  en  meget 
ung  alder  præsenteret  for  Mor- 
mons Bog.  Mine  forældre  elskede 
denne  bog,  der  var  skrevet  så 
guddommeligt,  og  de  brugte  den 
ofte  i  vort  hjem,  når  de  skulle  for- 
klare evangeliets  principper  på  en 
måde,  så  alle  i  familien  kunne  for- 
stå disse  principper. 

Jeg  brugte  min  egen  Mormons 
Bog  hver  dag,  mens  jeg  var  på 
mission.  Denne  hellige  bog,  som 
betød  så  meget  for  mig,  var  min 
stadige  ledsager.  1  dag  er  bindet 
slidt  og  kanterne  lasede.  Når  jeg 
ser  i  den  for  endnu  engang  at  læse 
i  den,  så  tænker  jeg  tilbage  på  ne- 
phiternes,  lamaniternes  og  jaredi- 
ternes  profeter. 

HvUken  fryd  det  var  for  mig 
at  læse  denne  hellige  bog  første 
gang  som  teenager!  Den  kund- 
skab, jeg  samlede  om  dens  uvur- 
derlige, åndelige  lærdomme, 
betyder  endnu  mere  for  mig  i 
dag.  Den  vægt,  som  vor  profet, 
seer  og  åbenbarer  lægger  på  den- 
ne hellige  bog,  betyder,  at  den 

får  endnu  større  betydning  for 
mig. 

Jeg  håber  ikke,  at  noget  medlem 
af  kirken  vil  undlade  at  læse  den- 
ne hellige  bog,  for  den  giver  os  en 
mere  gennemgribende  kundskab 
om  evangeliet." 


Ældste  Richard  G.  Scott:  „Ved 
indvielsen  af  templet  i  Mexico  Ci- 
ty, havde  jeg  én  af  disse  sjældne 
oplevelser,  som  ændrer  ens  livs- 
kurs. Det  hændte  under  det  otten- 
de indvielsesmøde,  hvor  der  var 
mange  mandlige  og  kvindelige 
ledere  til  stede  fra  Mexico  og 
Centralamerika.  Jeg  blev  uventet 
bedt  om  at  tale.  Jeg  prøvede  at  vi- 
derebringe det  stærke  indtryk,  der 
rørte  mit  hjerte.  Jeg  talte  om  dem, 
der  befinder  sig  bag  sløret,  som  i 
opfyldelse  af  profetierne  har  tjent 
Gud,  lidt  og  ofret  meget  for  at 
danne  den  grundvold,  som  bety- 
der, at  vi  kan  indlede  en  ny  æra 
for  Guds  værk. 
Jeg  gav  udtryk  for  min  fornem- 


melse af,  at  vi  skulle  bede  til  Gud 
for  de  tidligere  profeter,  som  har 
fremstillet  og  beskyttet  de  hellige 
optegnelser  til  Mormons  Bog.  Jeg 
fornemmede  deres  bedrøvelse 
over  at  se  os  gå  fra  sted  til  sted 
med  en  uåbnet  Mormons  Bog  un- 
der armen,  eller  se  den  stå  i  hjem- 
mene og  samle  støv,  fordi  den  ik- 
ke bliver  læst,  eller  der  ikke  bliver 
mediteret  over  indholdet  og  det 
ikke  bliver  anvendt .  .  . 

Mormons  Bog  indeholder  bud- 
skaber, som  Guddommen  har  an- 
bragt i  den  for  at  vise,  hvordan 
man  kan  korrigere  indflydelsen  af 
falske  overleveringer,  og  hvordan 
man  kan  få  del  i  livet  i  dets  fylde. 
Af  den  kan  vi  lære,  hvordan  man 
løser  de  problemer  og  klarer  de 
udfordringer,  som  vi  står  overfor  i 
dag,  og  som  Herren  forudså.  Han 
har  i  denne  bog  vist  vejen  til  at 
rette  de  alvorlige  fejltagelser,  men 
denne  vejledning  har  ingen  vær- 
di, dersom  den  blot  opbevares  i  en 
uåbnet  bog. 

Jeg  bar  vidnesbyrd  om,  at  det 
ikke  er  nok  at  sætte  stor  pris  på 
Mormons  Bog,  ej  heller  at  vidne 
om  at  den  kommer  fra  Gud.  Vi  må 
kende  dens  sandheder,  indføre 
dem  i  vor  levevis  og  fortælle  an- 
dre om  dem.  Jeg  følte  en  overvæl- 
dende kærlighed  til  de  mennesker 
og  et  indtrængende  ønske  om  at 
fatte  værdien  af  Mormons  Bog." 
(Oktoberkonferencen  1988,  Stjer- 
nen, januar  1989,  s.  64-65).  D 


BESØGSLÆRERINDEBUDSKAB 


TEMPELVÆRDIGHED 


Formål:  At  opmuntre  søstrene  til 
at  holde  sig  værdige  til  at  modtage 
tempelordinanseme  og  være  med  til 
at  forløse  de  døde. 


H 


errens  hus  -  står  der 
uden  på  hvert  eneste 
tempel.  Inden  for  dets 


hellige  mure  kan  Herren  dvæle  - 
bogstaveligt  eller  i  ånden  -  og  her 
kan  han  give  åbenbaringer  til  sit 
folk. 

I  templet  gives  der  instruktio- 
ner, indgås  forpligtelser,  ydes  tje- 
nestegerninger, og  her  kommer 
de  hellige  sammen.  Det  er  det  hel- 
ligste sted  på  jorden.  Det  er  her, 
vi  kan  få  del  i  de  mange  ordinan- 
ser,  som  er  nødvendige  for  at 
blive  frelst.  Under  tempelbegavel- 
sen og  beseglingsordinanserne 
indgår  vi  hellige  pagter  med  Her- 
ren og  får  løfter  om  evigt  liv.  I 
templet  udfører  vi  også  de  frelsen- 
de ordinanser  for  de  afdøde. 

Uanset  om  vi  har  modtaget  tem- 
pelordinanseme eller  ej,  så  kan  vi 
alle  deltage  i  tempelarbejdet.  Sø- 
stre, som  endnu  ikke  har  fået  de- 
res tempelbegavelse,  kan  være 
med  tU  at  gøre  dåb  for  de  døde. 
Enlige  søstre  kan  modtage  deres 
egen  tempelbegavelse  eller  lægge 
planer  om  at  modtage  den  engang 
i  fremtiden.  Søstre,  der  er  gift, 
men  som  ikke  er  viet  i  templet, 
kan  komme  i  templet,  hvis  deres 
biskop  eller  grenspræsident  giver 
dem  en  tempelanbefaling,  og  hvis 
deres  mand  godkender  det.  De 
kan  også  opmuntre  deres  børn  til 
at  blive  viet  i  templet.  De,  som  al- 
lerede har  modtaget  tempelordi- 
nanseme, bør  hver  dag  bestræbe 
sig  på  at  ære  de  pagter,  de  har 
indgået. 


De  mest  indlysende  måder, 
hvorpå  vi  kan  deltage  i  tempelar- 
bejdet, er  ved  at  indsende  navne 
og  at  gå  i  templet  og  modtage  or- 
dinanserne  for  de  afdøde.  Men 
som  ældste  Dallin  H.  Oaks  fra  De 
Tolvs  Råd  siger,  er  der  også  andre 
måder  at  deltage  i  arbejdet  på. 
Wardets  slægtshistoriske  konsu- 
lenter, biblioteksassistenter  på 
slægtshistoriske  biblioteker  samt 
de,  der  arbejder  med  uddragning 
og  indskrivning  af  navne,  er  alle- 
sammen med  i  arbejdet  for  at  for- 
løse de  døde  (se  ældste  Oaks  arti- 
kel: „Med  visdom  og  orden"  i 
dette  nummer  af  Stjernen). 

Hvis  vi  forbereder  os  ydmygt  til 
vore  tempelbesøg,  så  vil  vi  blive 
velsignet  med  stærke  vidnesbyrd 
om,  at  vi  inden  for  disse  mure  vil 
kunne  føle  Herrens  ånd.  De  af  os, 
som  endnu  ikke  har  modtaget 
tempelordinanseme,  kan  alligevel 
deltage  i  det  hellige  tempelarbejde 
gennem  aktiviteter,  som  er  for- 
bundet med  at  forløse  de  døde,  og 
ved  at  leve  værdigt  til  at  modtage 
tempelordinanseme  engang  i 
fremtiden.  D 

Forslag  til  besøgslærerinder 

1. 1  eller  den  søster,  I  besøger, 
kan  eventuelt  fortælle  om  det  at 
tage  til  templet  (hvis  I  eller  hun 
har  været  der)  eller  ved  at  for- 
berede sig  til  det. 

2.  Bed  kærligt  den  søster, 
I  besøger,  om  at  leve,  så  hun  er 
værdig  til  en  tempelanbefaling. 


(Se  Familieaften  -  Idé-  og  håndbog,  s.  59-63, 
103-107,  222-23, 259-60  og  261-62,  kapitler, 
der  har  relation  til  over\ståeride). 

Aldrig  i  mit  liv  har 

nadverbrødet  smagt 

mig  så  skønt, 

og  vandet  så  rent, 

som  det  gjorde  den  dag, 

og  aldrig  har  min  sjæl 

hentet  så  meget  styrke  som 

ved  denne  ordinanse. 


FRED  MIDT  I  KRIGEN 


Robert  K.  Hillman 


Jeg  havde  tjent  i  den  amerikan- 
ske hær  i  Vietnam  i  to  år.  Viet- 
nam har  to  årstider  -  en  varm 
og  tør  samt  en  varm  og  fugtig. 
Denne  morgen  var  varm  og  fug- 
tig, nøjagtigt  som  alle  de  foregå- 
ende dage  i  de  sidste  mange  uger. 
Jeg  sad  i  en  skyttegrav,  alt  for  træt 
til  at  interessere  mig  for  mudde- 
ret, der  sivede  ind  i  mine  militær- 
støvler og  det  blodige  vand,  ved 
mine  fødder.  Sveden  drev  ned  ad 
mig  og  gennemblødte  min  skjorte. 
Det  var  svært  at  få  vejret  i  den 
ulidelige  hede. 

Jeg  havde  været  på  patrulje  i  tre 
uger.  Nu  ventede  jeg  og  de  af  mi- 
ne kammerater,  som  endnu  var  i 
live,  på  undsætning  af  en  helikop- 
ter, der  skulle  bringe  os  tilbage  til 
lejren,  uden  for  kampzonen. 

Jeg  tænkte  på,  hvad  der  var  sket 
de  sidste  par  dage  -  på  mine  ven- 
ner, der  var  døde,  og  på  de  smer- 
ter de,  der  ikke  var  døde  måtte 
igennem,  og  på  hvor  træt  jeg  var 
af  det  hele.  Vi  havde  patruljeret 
uafbrudt  i  ugevis,  jagtet  fjendtlige 
tropper  om  dagen,  og  om  natten 
havde  vi  bedt  til,  at  de  ikke  ville 
konime  og  lede  efter  os.  Men  det 
gjorde  de  altid. 

Jeg  krøb  instinktivt  dybere  ned  i 
skyttegraven,  da  en  kugle  hvinede 
over  mit  hoved.  En  fjendtlig  snig- 
skytte var  begyndt  at  skyde,  så 
det  gjaldt  om  at  være  forsigtig. 
Vore  vagter  gennemsøgte  junglen. 


men  de  havde  endnu  ikke  opda- 
get, hvor  skuddene  kom  fra. 

Luften  fyldtes  af  brølet  fra  heli- 
kopterne, og  tre  af  dem  landede  ti 
meter  bagved  mig.  Helikopternes 
maskingeværer  åbnede  ild  for  at 
holde  fjenden  stangen.  Der  kom 
nu  friske  tropper  som  erstatning 
for  os.  Soldaterne  kravlede  ud  af 
helikopterne  og  forsvandt  i  skyt- 
tegraven, mens  vore  sårede  blev 
bragt  ombord.  Hele  udskiftningen 
varede  kun  nogle  få  sekunder, 
hvorpå  helikopterne  lettede  og  var 
væk.  Den  næste  maskine  skulle 
hente  os.  „Det  varer  kun  et  lUle 
øjeblik  til,"  tænkte  jeg  ved  mig 
selv,  mens  jeg  forsøgte  at  beher- 
ske min  lyst  til  at  rejse  mig  og 
strække  mine  sovende  ben. 

Tavsheden  blev  kun  brudt  af 
dæmpede  samtaler  og  et  skud  i  ny 
og  næ.  Med  ét  blev  jeg  opmærk- 
som på,  at  der  var  én,  som  fløjte- 
de en  kendt  melodi.  Hvad  var  det 
nu  for  en  sang?  Det  var  som  om 
den  dæmpede  min  frygt  og  lagde 
afstand  til  krigen.  Jeg  lyttede  op- 
mærksomt og  kiggede  mig  om- 
kring. Jeg  fik  øje  på  en  soldat,  som 
sad  ca.  en  meter  fra  mig.  Jeg  kun- 
ne ikke  se,  hvad  der  stod  på  hans 
navneskilt.  Han  var  fra  det  kom- 
pagni soldater,  som  lige  var  an- 
kommet. Han  fortsatte  sin  fløjten 
-  og  så  genkendte  jeg  melodien  - 
„Hav  tak  for  profeten  du  sendte". 

Jeg  kravlede  hurtigt  hen  til  ham 


og  spurgte,  om  han  var  sidste  da- 
ges hellig  og  om  han  havde  præ- 
stedømmet. Han  sagde  ja,  og  det 
var  som  om,  at  mit  hjerte  holdt  op 
med  at  slå.  Jeg  havde  ikke  været  i 
kontakt  med  noget  kirkemedlem, 
siden  jeg  var  til  møde  i  Saigon 
gren  flere  måneder  tidligere.  Jeg 
spurgte,  om  han  var  værdig  til  at 
velsigne  nadveren,  og  det  svarede 
han  ja  til. 

Det  var  sabbat.  Det  var  kun  for- 
di, jeg  havde  et  ur,  der  viste  dag 
og  dato,  at  jeg  vidste,  hvad  dag 
det  var.  Jeg  havde  hærens  ration 
af  kiks  og  en  dunk  vand,  så  jeg 
spurgte,  om  han  ville  hjælpe  mig 
med  at  velsigne  nadveren.  Han 
nikkede,  og  vi  kravlede  op  af  skyt- 
tegraven -  uden  for  de  andre  sol- 
daters synsvinkel  -  og  ind  mellem 
det  høje  græs  og  bambusstok- 
kene. 

Jeg  trak  min  lommeudgave  af 
Evangeliets  Principper  frem,  som 
min  biskop  havde  givet  mig,  da 
jeg  blev  indkaldt.  Jeg  brugte  min 
hjelm  som  bord,  og  den  anden 
soldat  trak  et  rent,  hvidt  lomme- 
tørklæde frem,  som  vi  brugte  som 
nadverdug.  Jeg  knælede  ned  i 
mudderet  sammen  med  min  nye 
kammerat,  pakkede  kiksene  ud, 
brød  dem  og  velsignede  dem. 
Mens  jeg  bad,  holdt  han  øje  med 
junglen  og  holdt  sit  gevær  i  bered- 
skab. Vi  betjente  hinanden.  Så 
lagde  han  sit  gevær,  tog  dunken 


Scott  Snow 


med  vand  og  velsignede  det, 
mens  jeg  holdt  vagt  over  ham. 

Aldrig  i  mit  liv  har  nadverbrødet 
smagt  mig  så  skønt,  og  vandet  så 
rent,  som  det  gjorde  den  dag,  og 
aldrig  har  min  sjæl  hentet  så  me- 
get styrke  som  ved  denne  ordi- 
nanse.  Vi  gav  hinanden  hånden, 
hvorpå  vi  hurtigt  kravlede  i  stil- 
ling i  skyttegraven.  Umiddelbart 
efter  fyldtes  luften  atter  af  støjen 


fra  helikopterne,  og  jeg  rejste  mig 
og  løb  afsted  til  opsamlingsstedet 
sammen  med  mine  kammerater. 
Jeg  vendte  mig  og  så  mig  tilbage, 
min  frygt  havde  forladt  mig.  Min 
bror  i  evangeliet  smilede  og  vinke- 
de tH  mig.  Jeg  kravlede  ombord  i 
helikopteren  og  væk  var  vi. 

Jeg  fik  aldrig  at  vide,  hvad  sol- 
daten hed,  og  han  fik  heller  ikke 
mit  navn,  men  i  dette  korte  øjeblik 


knyttedes  et  evigt  bånd.  Et  med- 
lem af  Kirken  havde  frelst  min 
sjæl  fra  krigens  rædsler  og  fort- 
vivlelse. Da  jeg  deltog  i  nadveren 
ude  i  junglen,  kom  jeg  Herren 
nærmere,  end  jeg  nogensinde  før 
havde  været  det. 

Vi  fandt  fred  gennem  en  af 
evangeliets  ordinanser.  D 

Robert  K.  Hillman  tilhører  Citrus  Heights 
8.  ward,  Citrus  Heights  stav,  Californien 

MED  VISDOM 
OG  ORDEN" 


Ældste  Dallin  H.  Oaks 

De  Tolvs  Råd 


Der  er  meget  vi  kan  gøre  i 
templet  og  indenfor  slægts- 
forskning for  at  bistå  med  at 
forløse  de  døde. 
Det  er  altsammen  udtryk 
for  vores  trofasthed  som 
Kristi  disciple. 


Dallin  H.  Oaks 

Gud  Herren  sagde  til  Moses,  at  hans  gerning 
og  herlighed  er  „at  tilvejebringe  udødelighed 
og  evigt  liv  for  mennesket"  (Moses  1:39). 
Mennesket  er  sikret  udødelighed  gennem  Jesu  Kristi 
forsoning  og  opstandelse.  Vi  har  hver  især  det  privi- 
legium, at  vi  kan  være  med  i  arbejdet  med  at  bibringe 
mennesket  evigt  liv.  Det  er  Kirkens  mission. 

Arbejdet  med  at  udføre  Kirkens  mission,  er  organi- 
seret i  tre  områder:  Forkynde  evangeliet,  fuldkom- 
mengøre de  hellige  og  forløse  de  døde.  Somi  vi  ved, 
griber  disse  tre  områder  ind  i  hinanden  og  er  uadskil- 
lelige. 

Jeg  vil  gerne  foreslå  nogle  generelle  principper  der 
bør  opmuntre  alle  sidste  dages  hellige  til  selv  at  mod- 
tage ordinanserne,  og  sørge  for  at  deres  forfædre  også 
kan  modtage  de  evige  ordinanser.  I  denne  Kirke  udfø- 
rer vi  slægtsforskning  for,  at  levende  og  afdøde  mod- 
tager de  frelsende  ordinanser,  fordi  „vi  tror,  at  hele 
menneskeheden,  gennem  Kristi  forsoning,  kan  blive 
frelst  ved  at  adlyde  evangeliets  love  og  forordninger 
(ordinanser)"  (3.  Trosartikel). 

Det  første  princip  er,  at  vort  arbejde  for  at  fremme 
tempel-  og  slægtshistorisk  arbejde  må  være  et  arbejde, 
der  udføres  for  Herren,  uden  at  hans  børn  får  dårlig 
samvittighed,  fordi  de  ikke  får  det  udført  inden  for  en 
bestemt  tidsramme.  Medlemmerne  i  denne  Kirke  lever 
under  mange  forskellige  forhold  med  hensyn  til  alder, 
helbred,  uddannelse,  bopæl,  familie  ansvar,  økonomi- 
ske forhold,  adgang  til  registre  og  biblioteker  og  man- 
ge andre  ting.  Hvis  vi  opfordrer  medlemmerne  til  at 
udføre  dette  arbejde,  uden  at  tage  hensyn  til  den  en- 
keltes forhold,  så  opnår  vi  måske  snarere  at  give  dem 
dårlig  samvittighed  end  at  fremme  arbejdet. 

Det  andet  princip  er,  at  vi  må  forstå,  at  i  arbejdet  med 
at  forløse  de  døde  er  der  mange  opgaver,  der  skal  ud- 
føres, samt  at  alle  medlemmer  bør  deltage  i  arbejdet 

ved  bønsomt  at  udvælge  sig  de  opgaver,  der  passer 
bedst  ind  i  deres  personlige  forhold  på  det  givne  tids- 
punkt. Dette  valg  bør  træffes  under  Herrens  Ands  ind- 
flydelse og  under  præstedømmeledernes  vejledning, 
da  det  er  dem,  der  udsteder  kaldelser  og  leder  den  del 
af  arbejdet,  som  administreres  af  Kirken.  Det  er  ikke 
vor  opgave  at  tvinge  alle  til  at  gøre  alt,  men  at  opmunt- 
re alle  tU  at  gøre  noget. 

Der  er  mange  forskellige  ting  vore  medlemmer  kan 
hjælpe  med  til  at  gøre  i  templet  eller  ved  slægtshisto- 
risk  arbejde  for  at  forløse  de  døde.  Noget  af  det  sker 
gennem  kaldelser,  andet  gøres  personligt.  Det  er  alt- 
sammen udtryk  for  vor  trofasthed  som  Kristi  disciple, 
og  det  er  en  mulighed  for  at  ofre  sig  og  at  yde  tjeneste. 

Det  første,  vi  tænker  på,  er  indsendelsen  af  navne 
samt  at  tage  til  templet  for  at  udføre  stedfortrædende 
ordinanser  for  de  afdøde.  Men  der  er  langt  mere  at  gø- 
re i  forbindelse  m^ed  dette  arbejde.  Der  er  wardskonsu- 
lenter  for  slægtshistorie,  missionærer  i  arkiverne,  med- 
lemmer, der  hjælper  med  optagelse  af  mikrofilm,  eller 
som  arbejder  på  biblioteker  eller  med  at  uddrage  og 
indskrive  navne  i  uddragningsprogrammet.  Der  er 
tempelmissionærer,  medlemmer,  der  arbejder  med 
ordinanser,  eller  som  er  sekretærer  og  receptionister. 
Der  er  også  medlemmer,  som  i  det  stille  virker  bag  sce- 
nen i  templets  køkkener,  på  vaskerier  eller  med  børne- 
pasning. Bag  ved  det  hele  står  familie  og  venner,  som 
støtter  og  opmuntrer.  Den  ung  pige,  der  er  babysitter, 
og  det  ægtepar,  som  tilbyder  natlogi  for  folk,  der  skal  i 
templet,  skal  fx  vide,  at  de  også  yder  et  vigtigt  bidrag  i 
tempelarbejdet. 

Noget  af  det  vigtigste  tempel-  og  slægtsarbejde  gøres 
i  hjemmet.  Jeg  tænker  ikke  kun  på  det  vigtige  arbejde 
med  at  føre  slægtsoptegnelser  ajour  og  det  meget  nød- 
vendige arbejde  med  at  få  verificeret  alle  de  beseglin- 
ger, der  er  foretaget.  Derhjemme  kan  vi  skrive  minde- 
bøger og  samle  billeder  og  data  til  mindebøgerne  i  vor 
familie.  Vi  kan  samle  og  nedskrive  de  oplysninger, 
som  vi  kan  få  hos  levende  slægtninge.  Vi  kan  skrive 
slægtshistorie  og  fortælle  vore  børn  om  den,  så  de  kan 
lære  af  det. 

Vi  ved  at  noget  af  det  største  arbejde,  vi  nogensinde 
kan  udføre,  er  det  arbejde,  der  udføres  inden  for  hjem- 
mets fire  vægge.  Præsident  Ezra  Taft  Benson  har  sagt: 
„Familien  er  det  mest  effektive  sted,  at  lære  sine  børn 
evigtvarende  værdier."  (Oktoberkonferencen  1982, 
Den  danske  Stjerne,  april  1983,  s.  115).  Noget  af  det 
vigtigste,  vi  kan  gøre  for  at  udføre  Kirkens  mission,  er 
det,  som  forældre  gør  for  at  undervise  deres  børn  i 
lærdommene,  samt  når  de  ved  forskrift  og  eksempel 
viser  dem,  hvordan  man  anvender  evangeliets  princip- 
per. Unge  forældre,  som  opfylder  deres  ansvar,  må  ik- 
ke have  dårlig  samvittighed,  hvis  de  ikke  får  indsendt 
så  mange  familiegruppeskemaer  eller  kommer  i  temp- 
let så  ofte  som  deres  forældre,  der  er  pensionerede. 

Nogle  medlemmer  synes  måske  ikke,  at  de  gør  noget 
for  at  udføre  Kirkens  mission,  selv  om  de  i  virkelighe- 
den gør  det.  En  sådan  dårlig  samvittighed  kommer  ik- 
ke af  en  utilstrækkelig  indsats,  men  af  et  utilstrække- 
ligt perspektiv.  En  mor  med  flere  små  børn  arbejder 
f.eks.  indenfor  alle  tre  aspekter  af  Kirkens  mission  når 
hun  hjælper  sine  børn  til  at  forberede  sig  til  at  tage  på 
mission,  når  hun  lærer  dem  at  vise  ærbødighed  for 
templet  og  forbereder  dem  til  at  indgå  pagter  i  temp- 
let, og  når  hun  viser  dem,  hvordan  man  bestræber  sig 
på  at  fuldkommengøre  sig. 

Det  tredje  princip  er,  at  det  ville  være  ønskværdigt, 
om  alle  Kirkens  medlemmer  ikke  kun  betragtede  arbej- 
det med  evangeliets  forkyndelse,  de  helliges  fuldkom- 
mengørelse og  de  dødes  forløsning  som  Kirkens  missi- 
on, men  også  som  en  personlig  opgave.  Ethvert  med- 


lem  bør  have  en  løbende  aktivitet  i  gang  på  hvert  af 
disse  områder  i  sit  helt  personlige  arbejde  uden  at 
overskride,  hvad  der  vil  være  klogt  under  deres 
nuværende  omstændigheder  og  de  midler,  der  er  til 
rådighed. 

Kirkens  tre  missioner  overlapper  hinanden,  og  de  er 
uadskillelige.  Et  medlem,  der  inviterer  en  anden  med  i 
templet,  er  med  til  at  fuldkommengøre  de  hellige,  så- 
vel som  til  at  forløse  de  døde.  Alle,  som  tager  til  temp- 
let, bliver  st}T"ket  ved  at  være  sammen  med  andre  hel- 
lige samt  af  Anden  i  Herrens  hus.  Voksne  medlemmer 
bør  opfordres  til  at  modtage  deres  tempelordinanser 
og  holde  de  pagter,  som  de  har  indgået  i  templet. 
Unge  mennesker  skal  opmuntres  til  at  forberede  sig  på 
at  drage  på  mission  og  blive  viet  i  templet. 

Hvor  meget  forventes  der? 

Med  hensyn  til,  hvor  meget,  og  hvad  hvert  enkelt 
medlem  kan  gøre  udover  sin  kaldelse  i  Kirken,  må  vi 
lade  os  vejlede  af  kong  Benjamins  storslåede  tale.  Da 
han  havde  lært  sit  folk,  hvad  de  skulle  gøre  for  at 
„vandre  uden  skyld  for  Gud"  (Mosiah  4:26)  blandt  an- 
det ved  at  hjælpe  de  fattige,  sluttede  han:  „Og  se  til,  at 
alt  det  gøres  med  visdom  og  orden;  thi  det  forlanges 
ikke,  at  et  menneske  skal  løbe  hurtigere,  end  det  har 
styrke  til"  (Mosiah  4:27).  Det  var  ligesom,  da  profeten 
Joseph  Smith  kæmpede  med  modgang  under  oversæt- 
telsen af  Mormons  Bog,  da  sagde  Herren  til  ham:  „Gå 
ikke  hurtigere  frem  og  arbejd  ikke  mere  på  oversættel- 
sen, end  dine  kræfter  og  evner  tillader  dig,  men  vær 
flittig  tU  enden"  (L&P  10:4). 

Lederne  bør  lade  sig  vejlede  af  disse  inspirerede  ord 
og  opfordre  medlemmerne  til  at  afgøre,  hvilket  arbejde 
de  kan  udføre  i  templet  og  ved  deres  slægtshistorie 
„med  visdom  og  orden",  i  henhold  til  Åndens  tilskyn- 
delser og  deres  „kræfter  og  evner".  På  den  måde  vil 
arbejdet  går  fremad,  hvis  vi  er  „flittige  til  enden". 
Listen  over  måder,  hvorpå  arbejdet  kan  fremmes,  er 
lang,  og  resultaterne,  der  kan  opnås  ved  at  Kirkens 

medlemmer  udfører  en  bred  vifte  af  forskellige  aktivi- 
teter, er  vidtrækkende. 

Når  vi  tilrettelægger  vort  personlige  arbejde  i  temp- 
let og  indenfor  slægtsforskning  er  det  ikke  nok,  at  vi 
ser  det  ikke  alene  i  et  bredt  perspektiv,  vi  må  også  be- 
tragte det  som  et  arbejde,  der  varer  hele  livet.  Hvor 
meget  tid  og  hvor  mange  midler  vi  bruger  på  at  udføre 
Kirkens  mission  -  det,  vi  kan  og  skal  gøre  på  bestemte 
tidspunkter  i  vort  liv  -  vil  variere  efter  de  skiftende  for- 
hold. Hvor  meget  tid  vi  bruger  på  hvert  enkelt  om- 
råde, vil  også  være  forskelligt. 

Alt  har  sin  stund 

Vi  kender  allesammen  det  vise  skriftsted,  der  siger, 
at  „alt  har  sin  stund  og  hver  ting  under  himmelen  sin 
tid  .  .  .  tid  til  at  søge  og  tid  til  at  miste,  tid  til  at  gemme 
og  tid  til  at  bortkaste"  (Prædikerens  Bog  3:1,  6).  Lede- 
re bør  undervise  i  denne  sandhed  og  anvende  den,  når 
de  skal  træffe  deres  beslutninger  som  ledere. 

De  stillinger,  vi  har  i  Kirken  på  forskellige  tidspunk- 
ter, har  stor  indflydelse  på,  hvor  vi  bruger  vore  kræfter 
for  at  fremme  Kirkens  mission.  Fuldtidsmissionærer 
ofrer  for  eksempel  næsten  hele  deres  opmærksomhed 
på  opgaverne  i  deres  mission.  Det  er  passende  for  en 
tid,  og  derpå  bør  der  ske  en  ændring  i  balancen. 

Da  jeg  studerede  jura,  boede  vi  2200  km  fra  det  nær- 
meste tempel.  Vi  havde  ikke  ret  mange  penge,  og  det 
var  svært  at  få  råd  til  at  læse  og  forsørge  små  børn 
samtidig.  Min  kone  og  jeg  tog  til  templet  hver  som- 
mer, når  vi  var  på  besøg  i  Utah,  men  det  var  også  det 
hele.  Jeg  er  glad,  fordi  mine  præstedømmeledere  ikke 
gav  mig  dårlig  samvittighed,  fordi  jeg  ikke  kom  oftere  i 
templet.  Et  par  år  senere  arbejdede  jeg  i  Washington 
D.  C,  og  kunne  frit  benytte  de  fantastiske  biblioteks 

muligheder  dér.  I  løbet  af  det  år,  valgte  jeg  at  bruge 
mine  kræfter  på  at  arbejde  med  slægtsforskning 
(udover  med  min  stilling  i  Kirken).  Da  vi  flyttede  til  en 
anden  by,  blev  jeg  kaldet  som  stavsmissionær,  og  da 
prioriterede  jeg  missionering  før  slægtsforskning. 

Med  visdom  og  orden 

Princippet  med  at  opfordre  medlemmerne  til  under 
bøn  at  afgøre,  hvad  de  kan  gøre  „med  visdom  og  or- 
den" i  deres  nuværende  situation,  er  et  vigtigt  princip 
i  Kirkens  administration  og  med  hensyn  til  personlig 
udvikling.  En  bestemt  mængde  opgaver  bryder  et  vig- 
tigt princip.  De  fleste  af  os  har  tidligere  hørt,  personer 
sige,  at  hvert  enkelt  medlem  af  et  kvorum  eller  hjælpe- 
foreningen skulle  besøge  templet  et  vist  antal  gange 
om  måneden.  De  fleste  af  os  har  tidligere  overværet,  at 
en  lokal  leder  har  bedt  hvert  enkelt  medlem  af  et  ward 
bidrage  med  nøjagtigt  det  samme  beløb,  når  der  var  et 
særligt  behov.  Ved  pålæggelsen  af  sådanne  opgaver  el- 
ler ydelser,  tages  der  ikke  hensyn  til  de  personlige  for- 


hold eller  til  ånden  i  frivillige  ofre.  Pålagte  ydelser  fra- 
tager enhver  deres  velsignelser  ved  frivilligt  at  ofre. 

Kong  Benjamin  sagde  ikke  „Alt  skal  gøres  efter  en 
matematisk  udregning,  selv  om  det  kræves,  at  nogle 
medlemmer  skal  løbe  hurtigere  end  de  har  styrke  til" 
(se  Mosiah  4:27).  Profeten  Joseph  Smith  sagde  ikke: 
„Jeg  lærer  dem  de  rette  principper  og  pålægger  dem 
derpå  en  bestemt  opgave."  {Journal  ofDiscourses, 
10:57-58). 

Vi  skal  kort  og  godt  forstå  at  anvende  følgende  prin- 
cipper: 

(1)  Alt  skal  gøres  med  visdom  og  orden.  Vi  må  er- 
kende, at  vore  medlemmer  lever  under  mange  forskel- 
lige forhold.  Det  skal  vi  tænke  på  og  samtidig  fremme 
Kirkens  mission  på  en  sådan  måde,  at  vi  kan  få  udført 
Herrens  arbejde,  uden  at  give  hans  børn  dårlig  sam- 
vittighed. 

(2)  Alt  har  sin  stund  og  hver  ting  under  himmelen 
sin  tid.  Der  er  mange  opgaver  at  udføre  i  templet  og  i 
det  slægtshistoriske  arbejde.  Vi  må  opfordre  vore 
medlemmer  til  under  bøn  at  vælge  det,  de  kan  gøre 
under  deres  særlige  forhold  og  i  betragtning  af  deres 
kaldelse  i  Kirken,  ved  at  være  „flittige  til  enden." 

(3)  Ethvert  medlem  må  betragte  de  tre  områder  af 
Kirkens  mission  -  evangeliets  forkyndelse,  de  helliges 
fuldkommengørelse,  de  dødes  forløsning  -  som  en 
livslang,  personlig  opgave  og  et  privilegium.  Vi  skal 
hver  især  bedømme,  hvad  vi  kan  gøre  fra  tid  til  anden, 
alt  efter  vor  situation,  evner  og  midler,  således  som 
Herrens  ånd  inspirerer  os,  og  som  præstedømmeleder- 
ne vejleder  til  det. 

Vi  skal  danne  familieorganisationer,  tilrettelægge  fa- 
milieprojekter, berøre  hjerter,  bede  bønner,  tilegne  os 
lærdomme,  undervise  børn,  identificere  levende  og 
døde,  indhente  tempelanbefalinger,  aflægge  tempelbe- 
søg, indgå  pagter  og  modtage  ordinanser. 

Når  vi  udfører  vore  ansvar  for  at  undervise,  og  vore 
søskende  ser,  hvordan  de  kan  hjælpe  med  at  bringe 
evigt  liv  til  mennesket,  så  vil  vi  allesammen  blive 
velsignet.  For  det  er  Hans  gerning  og  herlighed.  D 

MORMONBUDSKAB 


GLÆD  JER 

MED  MIG;  THI  JEG  HAR  FUNDET  MIT  FÅR, 

SOM  JEG  HAVDE  MISTET 

(Lukas  15:6) 


NÅR  ÉN,  DER  GIK  VILD,  ER  FUNDET,  SÅ  SKAL  VI  MODTAGE 

HAM  MED  GLÆDE.  FOR  HAVDE  VI  IKKE  DEN  GODE  HYRDE, 

SÅ  VILLE  VI  ALLE  FARE  VILD. 

(Se  3  Nephi  18:31-32) 

„Og  dette  er  evangeliet,  glædesbudskabet,  hvorom  røsten 
fra  himlen  bar  vidnesbyrd  for  os:  At  han  kom  til  verden, 

nemlig  Jesus,  for  at  blive  korsfæstet  for  verden  og  bære  dens 

synder  og  helliggøre  og  rense  den  for  al  uretfærdighed, 

for  at  alle  . . .  kunne  blive  frelst  ved  ham." 


(LÆRE  &  PAGTER  76:40-42) 

EN  NY  STJERNE 


Dora  D.  Flack 


La  maniten  Samuel  var  én  af  de  profeter,  som  formanede  det  nephitiske  folk  til  at  omvende  sig,  og  fian 
profeterede  om  Frelserens  fødsel.  De,  som  troede  på  Samuel,  blev  forfulgt.  Denne  historie  kunne  godt 
være  sket  i  Zarahemlas  land  kort  før  Frelserens       A      fødsel.  Du  kan  i  Mormons  Bog  læse  beretningen 

om  Samuel  (Helaman         å  \  13-15  og  3  Nepfii  1). 


Mathoni,  jeg  er  bange 
for,  at  du  ikke  bør  vise 
dig  sammen  med  mig 
mere,"  sagde  Zenos,  mens  han 
stod  og  tegnede  i  jorden  med  sin 
stav.  „Selv  om  vi  er  gode  ven- 
ner, så  er  din  far  vred,  fordi  min 
mor  og  jeg  tror  på  iamaniten  Sa- 
muels ord.  Din  far  synes,  at  pro- 
feternes ord  er  noget  vrøvl." 

„IVIin  far  er  vildledt  af  dem,  der  ikke  tror,"  svarede 
Mathoni.  Det  er  derfor,  han  bliver  så  vred,  når  han 
ved,  at  du  og  jeg  er  sammen. 

„Når  din  far  bliver  klar  over,  at  det  er  sandt,  så 
kan  vi  være  kammerater  igen,"  sagde  Zenos  tanke- 
fuldt. „Nu  må  vi  gå.  Det  er  nu,  Samuel  skal  tale  fra 
bymuren." 

„Farvel,  ven,"  sagde  Mathoni,  da  de  to  drenge 
gav  hinanden  hånden  og  deres  veje  skiltes. 

Zenos  skyndte  sig  hen  til  bymuren  for  at  lytte  til 
manden,  som  stod  frygtløst  på  sit  høje  stade  og  gav 
sine  belæringer.  Der  var  allerede  mange  menne- 
sker, som  stod  og  lyttede,  mens  andre  hånede 
profeten. 

Samuels  milde  røst  nåede  Zenos  ører:  „Se,"  sagde 
han,  „jeg  giver  jer  et  tegn;  der  vil  gå  endnu  fem  år, 
og  da  kommer  Guds  Søn  for  at  forløse  alle,  som  tror 


pa  hans  navn." 

Da  Zenos  kom  nærmere,  hør- 
te han  en  mand  sige:  „Hvad  er 
han  for  en  fanatiker?  Hvem  er 
denne  Guds  Søn,  som  han  siger, 
vil  komme?" 

Samuel  fortsatte:  „Og  dette 
vil  jeg  give  jer  til  tegn  på  hans 
komme.  Der  skal  blive  store  lys 
på  himlen,  så  at  der  natten  før 
han  kommer,  ikke  skal  være  mørke  . . . 

Derfor  skal  der  blive  én  dag  og  en  nat  og  en  dag, 
som  om  det  var  én  dag  uden  nat,  og  det  skal  være 
jer  et  tegn;  thi  I  skal  se  solens  opgang  og  nedgang; 
...  og  det  skal  være  natten  før  hans  fødsel. 

Og  se,  der  skal  opgå  en  ny  stjerne,  en  sådan,  som 
(aldrig  før  har  set." 

Pludselig  så  Zenos  en  mand  i  nærheden  samle  en 
stor  sten  op.  Profeten  var  et  godt  mål  at  sigte  efter. 
Der  rejste  sig  en  larm  af  vrede  stemmer,  mens  sten 
og  pile  susede  gennem  luften.  Zenos  iagttog  forbløf- 
fet Samuel,  som  fortsatte  med  at  profetere.  Der  var 
intet,  som  rørte  ham. 

„Så  vist  som  Herren  lever,  skal  disse  ting  ske,  siger 
Herren.  Amen."  Dermed  sluttede  Samuel  sin  tale. 

Aldrig  så  snart  havde  Samuel  afsluttet  sin  tale,  før 
Mathonis  far  kom  løbende  op  ad  trinene  på  muren 


og  råbte:  „Grib  ham!  Bind  ham! 
Væk  med  ham!"  Andre  i  foll<e- 
mængden  sluttede  sig  til  ham  og 
fo'r  op  ad  trinene. 

Men  Samuel  kravlede  ned  på 
den  anden  side  af  muren  og  for- 
svandt. 

Zenos  løb  forvirret  og  bange 
hjem  og  fortalte  sin  mor  om  de 
profetier,  som  Samuel  var  kom- 
met med,  og  det,  der  var  sket.  Hun  opfordrede 
Zenos  til  at  bevare  troen  og  vente.  Zenos  talte  ikke 
med  Mathoni  i  de  næste  fem  år.  Ind  imellem  så  han 
ham  på  afstand.  Zenos  vidste,  at  livet  var  svært  for 
hans  ven,  selvom  ingen  havde  sagt  ham  det. 

De  ikke-troende  knurrede  mere  og  mere  indbyr- 
des. De  spottede  og  hånede  de  troende,  når  de 
mødte  dem  på  gaden. 

Zenos  hørte  en  dag  Mathonis  far  tale  til  en  gruppe 
mennesker  på  markedspladsen.  „Tiden  er  overskre- 
det," sagde  han,  „og  Samuels  ord  er  ikke  gået  i  op- 
fyldelse. Mennesker,  der  er  så  tåbelige  at  tro  på  den 
slags  ting,  fortjener  ikke  at  leve.  Hvis  de  tegn,  som 
Samuel  profeterede  om,  ikke  har  vist  sig  inden  syv 
dage,  lad  os  så  udrydde  alle  de  troende." 

Zenos  blev  rædselsslagen  og  løb  hjem.  „Mor! 
Mor!"  råbte  han.  „Hvad  vil  der  ske  os?  Jeg  hørte 

Mathonis  far  -" 

„Vi  må  stå  fast  i  troen," 
afbrød  hans  mor,  „for  Samuel 
profeterede,  at  tegnene  ville 
blive  givet  om  fem  år,  og 
de  fem  år  er  næsten  gået." 

Dagene  gik,  og  Zenos  var  ofte 
bekymret,  men  hans  mor  viste 
ingen  ydre  tegn  på,  at  hun  var 
nervøs.  Hun  udførte  stille  og 
roligt  sit  arbejde. 

Lige  før  det  blev  aften  den 
sjette  dag,  viste  Mathoni  sig  i  dø- 
ren. Han  advarede  med  rysten- 
de stemme  sin  ven:  „Zenos,  du 
og  din  mor  må  flygte  ud  i  bjerge 
ne  og  gemme  jer.  Det  bliver  en 
skæbnesvanger  dag  i  morgen,  og  min  far  vil  komme 
her  først,  fordi  I  er  mine  venner.  Forsvind  så  hurtigt 
som  muligt!" 

„Lad  os  bede,"  sagde  moderen  ganske  enkelt  til 
de  to  drenge,  og  de  knælede  alle  ned  ved  bordet. 

„Det  er  mærkeligt,"  sagde  Zenos,  da  han  havde 
rejst  sig.  „Solen  er  gået  ned,  men  det  er  stadig  dag." 

„Det  er  tegnet,  Zenos,  tegnet!"  råbte  IVIathoni. 

„Bliv  her  hos  os,  Mathoni,"  sagde  moderen.  „Her 
vil  du  være  i  større  sikkerhed." 

Hele  natten  var  lys,  som  ved  middagstid,  og  alli- 
gevel stod  solen  op  den  næste  morgen  som  sæd- 
vanlig. 

„Samuel  sagde,  at  der  ville  komme  en  dag  og  en 
nat  og  en  dag,  uden  mørke,"  udbrød  Zenos.  „Så  er 
det  dagen  før.  Guds  Søn  bliver  født  i  Jerusalem." 


Da  det  blev  mørkt  dagen  ef- 
ter den  mærkelige  dag,  viste 
der  sig  en  høj,  mørk  skygge  i 
døren  til  huset.  Det  var  Ma- 
thonis far.  Han  råbte:  „Hvad 
laver  du  her  i  en  troendes 
hus?" 

Før  Mathoni  nåede  at  sva- 
re, så  han  en  særlig  glans  på 
nattehimlen.  „Stjernen!"  råbte 
Mathoni.  „Se  far,  stjernen!" 

Mathonis  far  vendte  sig  om, 
kiggede  ud  ad  døren  og  så  en 
ny  stjerne  lyse  med  en  utrolig 
glans,  som  oplyste  den  mørke 
himmel.  „Aldrig  har  jeg  set  en 
sådan  stjerne,"  sagde  Matho- 
nis far  og  faldt  på  knæ,  mens  han  stirrede  forundret 
op  på  nattehimlen.  „Det  er  tegnet!  Nu  tror  du,  ikke 
far?"  spugte  Mathoni. 

„Ja,  nu  tror  jeg.  Hvor  har  jeg  dog  været  tåbelig. 
Det  er  helt  sikkert,  at  Guds  Søn  nu  bliver  født  i 
Jerusalem,"  sagde  Mathonis  far  stille. 

„Frelseren,  som  i  nat  er  født  i  Jerusalem  vil  bort- 
tage verdens  synder,  og  du  vil  få  tilgivelse  og  finde 
fred,"  sagde  moderen  til  Mathonis  far. 

Stjernen  kastede  sit  klare  lys  ned  over  de  fire  skik- 
kelser, der  knælede  i  døråbningen  med  deres  ansig- 
ter vendt  op  imod  den. 

Mathonis  far  lagde  sin  ene  arm  om  sin  søn  og  den 
anden  om  Zenos  og  trak  dem  tæt  ind  til  sig.  Aldrig 
mere  ville  han  stille  sig  imellem  disse  to  gode  ven- 
ner! n 


PROFETEN  JOSEPH  SMITHS 

TANKER 


Mange  særlige  begiven- 
heder har  gjort  de- 
cember til  en  speciel 
måned.  Vi  mindes  vor  Frelsers 
fødsel  og  ligeledes  profeten  Jo- 
seph Smiths  fødsel,  den  23.  de- 
cember 1805,  han,  der  blev  kal- 
det til  at  gengive  Jesu  Kristi 
evangelium.  I  det  følgende  ge- 
ngives nogle  tanker,  som  profe- 
ten gjorde  sig.  De  kan  måske 
hjælpe  os  til  at  lære  ham  bedre 
at  kende: 


Kom  hele  verden!  Lad  os  være 
brødre,  lad  os  være  én  stor  fami- 
lie, og  lad  der  blive  fred  i  tiele 
verden.  Lad  fornuften  og  ven- 
skabet regere. 


Vi  kan  kun  sætte  vor  lid  til 
Gud.  Vi  kan  kun  tiente  visdom 

hos  ham . . . 

Alt,  hvad  vi  får  fra  Gud  er  lov- 
ligt og  rigtigt,  og  det  er  rigtigt,  at 
vi  skulle  glæde  os  over  hans 
gaver  og  velsignelser . . . 

Vogt  Jer  for  stolthed,  og  søg 
ikke  at  overgå  hinanden,  men  I 
skal  virke  til  hinandens  bedste. 

Jeg  har  gjort  mig  til  regel  -  når 
Herren  befaler  noget,  så  gør  Jeg 
det. 

Venskab  er . . .  som  at  svejse 
Jern  sammen  med  Jern;  det  fore- 
ner den  menneskelige  familie 
med  sin  lykkelige  indflydelse. 

Et  menneskes  venlighed  bør 
aldrig  glemmes. 


Tre  kunstneriske  fremstillinger  af  profeten  Joseph  Smith:  En 
statue  i  legemsstørrelse  på  tempelpladsen  i  Salt  Lake  City,  Utah; 
den  knælende  Joseph  modtager  guldpladerne  af  englen  Moroni 
samt  Joseph,  der  underviser  indianerne  i  Nordamerika  om 
evangeliet. 


FÆLLESTID 


VIDNESBYRD 
OM  JESUS  KRISTUS 


Pat  Graham 

Og  nu  vil  Jeg  selv  vidne  for  Jer, 
at  disse  ting  er  sande  (Alma  34:8). 


Bibelen  er  en  beretning  om  profeter,  der  bærer 
vidnesbyrd  og  vidner  om  Jesus  Kristus.  Det 
Gamle  Testamente  er  skrevet,  før  Jesus  blev 
født.  Det  Nye  Testamente  handler  om  Jesu  liv  og  er 
skrevet  efter  hans  liv  på  jorden.  Disse  testamenter 
vidner  om,  at  Jesus  er  Guds  Søn,  og  at  han  er  vores 
Frelser. 

Mormons  Bog  er  endnu  et  vidne  om  Jesus  Kristus. 
Den  indeholder  vidnesbyrd,  som  er  givet  af  profe- 
ter, der  levede  i  Amerika.  Moroni,  som  var  den  sid- 
ste profet  i  Mormons  Bog,  skrev,  at  alle,  som  læser 
disse  ord,  for  sig  selv  kan  komme  til  at  vide,  at  dette 
hellige  skrift  er  sandt.  I  kan  få  jeres  eget  vidnesbyrd 
om  Jesus  Kristus.  Så  kan  I  vidne  om  ham  for  andre. 


Anvisninger 

1 .  Klip  billederne  af  profeterne  ud. 

2.  Sæt  hver  profets  billede  sammen  med  hans  vid- 
nesbyrd, og  lim  de  to  ting  sammen.  Forslag:  Slå  hen- 
visningen op,  som  står  med  fremhævet  skrift,  og  læs 
om  den  hændelse,  han  havde,  der  øgede  hans 
vidnesbyrd. 

3.  Tegn  et  billede  af  dig  selv  i  den  tomme  ramme, 
og  skriv  dit  eget  vidnesbyrd.  Tænk  på  en  oplevelse, 
du  har  haft,  hvor  du  har  mærket,  at  Helligånden  har 
båret  vidnesbyrd  for  dig  om  at  det,  du  gjorde,  var 
rigtigt  eller  at  det,  du  hørte,  var  sandt. 

4.  Bær  dit  vidnesbyrd  for  din  familie. 

„Jeg  giver  jer  et  andet  tegn,  ja,  et 
tegn  på  hans  død. 
.  .  .  han  må  visselig  dø,  så  at  der  kan 
tilvejebringes  frelse  ...  for  at  tilvejeb- 
ringe de  dødes  opstandelse,  så  at 
menneskene  derved  kan  bringes  for 
Herrens  ansigt"  (Helaman  1 4: 1 4-15). 
Læs  Helaman  13-15. 


„Jeg  havde  virkelig  set  et  lys,  og 
midt  i  det  lys  så  jeg  to  personer,  og 
de  talte  virkelig  til  mig,  og  selv  om 
jeg  blev  hadet  og  forfulgt,  fordi  jeg 
sagde,  at  jeg  havde  set  et  syn,  var 
det  alligevel  sandt . .  .jeg  vidste  det, 
og  jeg  vidste,  at  Gud  vidste  det,  og 
jeg  kunne  ikke  fornægte  det"  (Jo- 
seph Smiths  Skrivelser  2:25). 
Læs  Joseph  Smiths  Skrivelser 
2:1-20. 


„Herren,  vor  Gud,  forsikrede  os  om, 
at  han  ville  udfri  os;  ja,  han  fyldte  vor 
sjæl  med  fred  og  skænkede  os  stor  tro 
og  . . .  håb  om  befrielse  ved  ham" 
(Alma  58: M). 
Læs  Alma  56:46-56. 


„Jeg  vil  rose  mig  af  Gud,  thi  i  hans 
styrke  kan  jeg  gøre  alt;  ja,  mange 
kraftige  undergerninger  har  vi 
udført  her  i  landet,  for  hvilke  vi  vil 
prise  hans  navn  evindelig" 
(Alma  26:12). 
Læs  Alma  17:19-39. 


„De,  som  ærligt  søger  sandheden,  kan 
få  et  vidnesbyrd  om,  at  Jesus  er  Kri- 
stus, hvis  de  beder  og  mediterer  over 
de  inspirerede  ord,  de  læser  i  Mor- 
mons Bog"  (Oktoberkonferencen 
1987). 

Lyt  til  konferencetalerne  (på  video)  til 
april  og  hør  mere  fra  denne  profet. 


„Thi,  sagde  han,  jeg  har  omvendt 
mig  fra  mine  synder  og  er  blevet 
forløst  af  Herren;  jeg  er  blevet  født 
af  Anden"  (Mosiah  27:24). 
Læs  Mosiah  27:8-32. 


„Han  er  verdens  lys  og  liv,  ja  et  lys, 
som  er  evigt,  som  aldrig  kan  formør- 
kes, ja,  og  et  liv,  som  er  evigt,  så  at 
der  ikke  mere  hersker  død"  (Mosiah 
16:9). 
Læs  Mosiah  17. 


Mit  vidnesbyrd: 


Navn 


BARE  FOR  SJOV 


pA  jagt  efter  trekanter 


Ruth  Iman 


Hvor  mange  trekanter  kan  du  finde? 


SAMMENLIGNINGER 

Rich  Latta 


Hvilket  træ  ligner  det  øverste? 


Kan  du  finde  de  to  sæt  mønstre,  der  er  éns? 

IKKE  ET  ALMIDETLIGT 


BARN 


I  en  verden,  som  ofte  benægter,  moderkaldets 

store  betydning,  tror  jeg,  at  det  er  vigtigt  at 

ihukomme  Frelserens  fødsel. 


Barbara  B.  Smith 


Jeg  har  aldrig  gået  i  Betlehems  stille  gader.  Jeg  har 
aldrig  set  Genezarets  blå  vande  eller  stjernerne 
over  hyrdernes  mark. 
Men  jeg  synes  somme  tider,  at  jeg  forstår,  hvilke 
stier  Maria  måtte  vandre  på,  fordi  jeg  er  også  mor.  Jeg 
har  kendt  den  overvældende  glæde,  det  er  at  holde  en 
nyfødt  i  mine  arme,  og  jeg  har  følt  ærefrygt,  når  jeg 
har  set  et  nyfødt  barn. 


Lad  os  hver  især  i  ærbødig  undren  -  undren  over 
det  guddommelige  ved  ethvert  nyfødt  barn  -  tænke  på 
miraklet  ved  den  fødsel,  der  fandt  sted,  da  barnet  blev 
født,  som  blev  lagt  i  en  krybbe  for  næsten  2000  år 
siden. 

Da  Maria  og  Josef  nåede  til  Betlehem,  kunne  de  kun 
finde  hvile  i  det  rene  hø  i  en  stald,  hvor  fødslen  roligt 
fandt  sted  umiddelbart  efter,  at  de  var  ankommet. 

Hyrderne  hørte 
englene  og  fulgte 
englenes  sang  til 
krybben,  hvor  det 
lille  barn  Jesus  lå. 


De  fleste  kvinder  har  en  vis  ærbødighed  for  det  liv, 
der  udvikler  sig  efterhånden  som  fosteret  vokser.  Man 
må  ofre  sig  og  anvende  sin  tro,  efterhånden  som  føds- 
len nærmer  sig,  og  man  ængstes  for  legeme  og  ånd. 
Men  for  Maria  må  denne  oplevelse  have  været  forbun- 
det med  endnu  større  ærefrygt.  For  Maria  vidste,  at 
hun  skulle  iklæde  Guds  Søns  udødelige  ånd  et  jordisk 
legeme.  Han  som  skulle  blive  Kristus,  menneskehe- 
dens Forløser. 

Jeg  er  sikker  på,  at  den  nat  for  så  længe  siden  var 
som  enhver  anden  nat  for  de  fleste  mennesker.  Det 
har  naturligvis  været  frusterende,  at  man  skulle  sam- 
les til  optællingen,  men  de  fleste  mennesker  spiste, 
talte  med  hinanden  og  gik  i  seng. 

Men  pludselig,  på  en  stille  mark  i  nærheden,  hørtes 
englesang,  der  bekendtgjorde,  at  der  var  født  et  nyt 
lille  barn. 

Der  står  intet  i  skrifterne  om,  at  folk  i  Betlehem  hørte 
englene.  Men  hyrderne  hørte  dem,  og  de  fulgte  bud- 
skabet i  sangen  og  gik  til  krybben,  hvor  den  spæde  Je- 
sus lå.  Jeg  spekulerer  på,  om  Maria  mon  hørte  sangen. 
Det  står  der  heller  ikke  noget  om  i  skrifterne,  men  har 
vi  ikke  en  sang  i  hjertet,  når  et  barn  bliver  født?  Og  er 
det  ikke  også  som  om,  at  hele  verden  går  i  stå,  blot  for 
at  se  på  dette  nye  lille  barn? 

For  de  fleste  mennesker  i  Betlehem,  var  det  barn, 
som  Maria  fødte,  blot  endnu  en  israelit,  som  kunne 
skrives  på  mandtalslisten:  Født,  en  søn  af  Josef  og  Ma- 
ria fra  Nazaret,  efterkommer  af  David  gennem  Judas 
stamme.  Men  Maria  så  på  det  lille  spædbarn,  han  var 

så  lille  og  hjælpeløs,  og  hun  vidste,  at  han  ikke  var  no- 
get almindeligt  barn.  Hans  store  muligheder  og  totale 
hjælpeløshed  må  have  virket  overvældende.  Undfan- 
gelsen havde  været  mirakuløs,  og  hun  må  have  været 
rystet  ved  tanken  om  det  store  ansvar,  hun  nu  havde 
for  at  opfostre  dette  guddommelige  barn,  som  hun 
havde  fået. 

Julen  velsigner  os  med  forståelse  for  helligheden  ved 
en  fødsel  samt  forståelse  for  miraklet  ved  menneske- 
livets udvikling. 

1  en  verden,  som  ofte  benægter  moderkaldets  store 
betydning,  tror  jeg,  at  det  er  vigtigt  at  ihukomme  Frel- 
serens fødsel.  Det  er  også  vigtigt  at  huske,  at  hans  mis- 
sion kun  blev  mulig,  fordi  hans  mor  gav  ham  jordisk 
liv  og  hans  Fader  gav  ham  udødelighed.  Begge  foræl- 
dre var  nødvendige,  for  at  Kristus  kunne  udføre  sin 
frelsende  mission. 

Fødselens  mirakel  har  evig  betydning,  for  den  bety- 
der en  fortsættelse  af  menneskeslægten.  Den  er  også 
et  middel  til  evig  fremgang,  fordi  ånden  skal  bruge  et 
legeme  for  at  kunne  gå  fremad  i  al  evighed.  Det  kræ- 
ver et  partnerskab  mellem  verdens  mænd  og  kvinder. 
Det  giver  en  forunderlig,  personlig  udvikling  at  være 
mor,  og  det  opnås  ikke  kun  ved  at  føde  børn,  men  især 
ved  at  opdrage  dem.  Vi  har  allesammen  brug  for  at 
forædle  vor  ånd,  og  vi  har  brug  for  de  erfaringer,  som 
skal  til  for  at  udføre  opgaven. 

Kan  1  huske,  at  Maria  gemte  oplevelsen  i  sit  hjerte, 
da  hendes  søn  havde  talt  med  lærerne  i  templet?  Jeg 
har  gemt  meget  i  mit  hjerte,  mens  jeg  har  set  mine 
børn  vokse  op,  og  jeg  ved,  at  troen  genfødes  med 
hvert  barn,  der  fødes,  og  behovet  for  at  tro  øges,  efter- 
hånden som  barnet  udvikler  sig. 

Må  Gud  skænke  os  et  lydhørt  hjerte,  så  vi  kan  få  for- 
nyet vor  tro  og  vor  forpligtelse  tU  at  handle  som  hans 
disciple.  Må  vi  i  denne  dejlige  juletids  sande  ånd  have 
tro  til  at  ære  Frelserens  liv,  ved  at  give  vore  børn  og 
alle  andre,  som  har  brug  for  os  her  og  nu,  den  samme 
kærlighed  og  omsorg,  som  han  giver  os.  D 


Søster  Barbara  B.  Smith,  som  tidligere  var  præsidentinde  for 
Hjælpeforeningens  hovedbestyrelse,  bor  nu  i  Hong  Kong,  hvor  hendes 
mand,  ældste  Douglas  H.  Smith  fra  de  Halvfjerds  Første  Kvorum, 
er  områdepræsident  for  Kirken  i  Asien. 


,  The  Holy  Night "  -at  Feuerstein.  Velvilligst  udlånt  af  H.  Armstrong  Roberts. 

Larry  C.  Porter 


Overalt  i  den 
kristne  verden 
er  det  Frelse- 
rens liv,  der  fokuseres 
på,  når  vi  fejrer  jul. 
Men  inden  for  Kirken 
tænker  vi  på  én  person 
mere  i  forbindelse  med 
julen  -  nemlig  profeten 
Joseph  Smith. 

Joseph  Smith  var  et 
julebarn,  idet  han  er 
født  den  23.  december 
1805.  Han  tilbragte  sin 
første  jul  i  byen  Sharon, 
som  ligger  i  Windsor 
County  i  Vermont. 
Hans  mor,  Lucy,  fade- 
ren, Joseph,  og  deres 
andre  børn,  Alvin,  Hy- 
rum  og  Sophronia,  var 
året  før  blevet  tilbudt  at 
bo  i  et  lille  hus,  hvor  der 
var  lidt  jord  tU,  som  Lu- 
cys far.  Solomon  Mack, 
ejede.  Familien  Smith 
og  Lucys  forældre,  som 
boede  i  nærheden,  har 
sikkert  nydt  at  få  denne 
lille  søn  og  dette  barne- 
barn, ligesom  de  skulle 
til  at  fejre  julen. 

Vi  har  ingen  nøjagtig 
optegnelse  over,  hvor- 
dan Joseph  fejrede  jul  i 
alle  de  38  år,  han  leve- 
de. Vi  har  for  eksempel 
ingen  beretning  om, 
hvordan  Joseph  fejrede 
jul,  mens  familien  boe- 
de i  New  England.  Men 
vi  ved,  at  familien  flyt- 
tede mange  gange  i  dis- 
se år,  at  Joseph  og  Lucy 
fik  fem  børn  mere,  at  fa- 
milien blev  angrebet  af 
tyfus,  og  at  flere  år  med 
dårligt  høstudbytte  al- 


JUL  MED  PROI 


Mens  vi  mindes,  at  verdens  Frelser  blev  født,  lad  \ 

og  glæde  os  oveKi 

'ETEN  JOSEPH 


IS  så  Også  erindre  hans  budbringer,  Joseph  Smith, 
hans  liv  og  offer. 


I  julen  1843 
spiste  en  større 
forsamling  af 
familie  og  venner 
til  middag  hos 
profeten  og 
tilbragte  aftenen 
med  god  musik 
og  dans  „på  den 
mest  fornøjelig 
måde  sammen 
med  vore 


venner 


ft 


vorligt  skadede  famili- 
ens økonomi.  De  beret- 
ninger, vi  har  om  julen 
fra  de  første  år  i  New 
York,  er  også  mangel- 
fulde, selv  om  indflyt- 
ningen i  et  nyt  hus,  den 
første  åbenbaring  og 
Moronis  besøg,  må  ha- 
ve taget  en  hel  del  af  Jo- 
sephs tid  i  denne  perio- 
de. Alvins  død  den  19. 
november  1823  må  have 
været  en  stor  sorg  for 
hele  familien  i  decem- 
ber måned  det  år.^ 

I  julen  1826  må  Joseph 
have  været  optaget  af 
sit  kommende  bryllup 
med  Emma  Hale  -  hvil- 
ket fandt  sted  den 

Douglas  M.  Fryer 


18.  januar  1827. 1  decem- 
ber 1827  flyttede  Joseph 
og  Emma  fra  Manche- 
ster, New  York,  til  Har- 
mony  i  Pennsylvania, 
hvor  de  i  begyndelsen 
boede  hos  Emmas  far, 
Isaac  Hale.  Her  kunne 
profeten  omsider  for  al- 
vor begynde  at  under- 
søge skrifttegnene  på 
guldpladerne,  han  for- 
nyligt havde  modtaget. 

Joseph  fejrede  for  før- 
ste gang  jul  i  sit  eget 
hjem  i  december  1828,  i 
Harmony  i  Pennsylva- 
nia. Han  har  formo- 
dentlig endnu  sørget 
over  sit  første  barns  død 
og  over,  at  de  første  116 
sider  til  Mormons  Bog 
var  for  svundet.  2  Disse 
to  begivenheder  fandt 
sted  tidligere  på  året. 

Den  følgende  jul  har 
Joseph  utvivlsomt  glæ- 
det sig  til,  at  Mormons 
Bog  skulle  udgives.  Den 
store  opgave  med  at 
oversætte  bogen  var  nu 
fuldført,  og  forarbejdet 
til  trykningen  af  bogen 
var  påbegyndt. 

I  december  1830  boe- 
de Joseph  formodentlig 
hos  Peter  Whitmer  seni- 
or og  hans  familie  i  by- 
en Fayette  i  staten  New 
York.  Her  fik  han  tre 
åbenbaringer,  som  står  i 
den  nuværende  Lære  & 
Pagter.  I  en  af  åbenba- 
ringerne (L&P  37:1-3), 
befaler  Herren  profeten 
og  Kirken  at  flytte  til 
Ohio. 

I  december  1831  blev 
profeten  og  Sidney  Rig- 
don sendt  på  en  missi- 
on, hvor  de  skulle  for- 


mi 


Joseph  Smith,  der  er  født  den  23.  december  1805,  blev  budt  velkommen 
til  denne  verden  af  sin  mor,  Lucy,  sin  far,  Joseph  sen.,  sine  brødre, 
Alvin  og  Hyrum,  og  sin  søster,  Sophronia. 

kynde  evangeliet  „for  verden  i  egnene  rundt  om- 
kring" (L&P  71:2).  Fra  den  4.  december  til  den  10.  ja- 
nuar året  efter  forkyndte  de  for  folk  i  Ohio.  (L&P  71; 
også  i  History  ofthe  Church,  1:238-41). 

Den  25.  december  1832  sagde  Joseph:  ,, Opstående 
vanskeligheder  blandt  nationerne  blev  mere  åbenbare 
på  denne  tid,  end  de  have  været  det  tidligere,  siden 
Kirken  begyndte  sin  rejse  ud  i  vildmarken  .  .  .  Juledag 
1832  modtog  jeg  følgende  åbenbaring  og  profeti  om 
krig"  {History  ofthe  Church,  1:301-2).  Derpå  følger  en  af 
de  mest  vidtrækkende  profetier,  som  Joseph  nogen- 
sinde har  givet  -  afsnit  87  i  Lære  &  Pagter.  Joseph  be- 
skriver, hvordan  den  (kommende)  borgerkrig  vil  ud- 
bryde, og  siger,  at  det  vil  være  begyndelsen  til  fjendt- 
ligheder, som  efterhånden  vil  brede  sig  over  hele 
jorden. 

Den  16.  december  1833  var  Joseph  nedtrykt  over,  at 
de  hellige  netop  var  uddrevet  fra  midtpunktet  (Inde- 
pendence)  i  Jackson  County,  Missouri.  Som  svar  på 
sine  bønner  fik  han  følgende  oplysninger: 

„Jeg,  Herren,  har  ladet  lidelser  komme  over  dem, 
hvormed  de  er  blevet  plaget,  for  deres  overtrædelsers 
skyld. 

Dog  vil  jeg  kendes  ved  dem,  og  de  skal  være  mine 
på  den  dag,  da  jeg  kommer  for  at  samle  mine  skatte. 

Derfor  må  de  nødvendigvis  tugtes  og  prøves  ligesom 
Abraham,  som  fik  befaling  til  at  ofre  sin  eneste  søn" 
(L&P  101:2-4). 

I  vinteren  1834-35  organiserede  Joseph  ældsternes 
skole  (ikke  at  forveksle  med  profeternes  skole,  som 
allerede  var  organiseret),  og  han  tilbragte  det  meste  af 
sin  tid  med  at  undervise  i  denne  skole.  {History  ofthe 
Church,  2: 175-76). 3 

December  1835  blev  en  forunderlig  tid  for  profeten. 
Han  skrev: 

1.  december:  „Hjemme  .  .  .  fint  kanevejr  og  det  sner 
stadig." 

18.  december.  Efter  en  dag  sammen  med  sin  bror 
Hyrum,  gav  profeten  udtryk  for  sin  store  kærlighed  til 
ham.  Joseph  skrev: 

„Jeg  har  en  bøn  i  mit  hjerte  om,  at  alle  mine  brødre 
ville  være  som  min  kære  bror,  Hyrum,  der  er  blid  som 


et  lam,  retskaffen  som  Job,  ja  -  kort  og  godt,  sagtmo- 
dig og  ydmyg  som  Kristus,  og  min  kærlighed  til  ham 
er  stærkere  end  døden,  for  vi  har  aldrig  nogensinde 
irettesat  hinanden,  hvilket  han  bemærkede,  da  han 
forlod  mig  i  dag. " 

25.  december.  Joseph  nød  en  stille  jul  derhjemme: 
„Jeg  nød  at  det  var  jul  og  at  være  alene  derhjemme 
sammen  med  min  familie  hele  dagen,  den  eneste  tid 
jeg  havde  haft  til  at  nyde  dette  privilegium  i  en  læn- 
gere periode."  {History  ofthe  Church,  2:232-45). 

I  december  1836  glædede  profeten  sig  over  oprettel- 
sen af  det  nye  Caldwell  County  -  et  tilflugtssted  i  Mis- 
souri for  Kirkens  medlemmer. 

Men  julen  1837  har  sikkert  ikke  være  behagelig  for 
Joseph.  Frygten  for  at  nationens  økonomiske  system 
ville  bryde  sammen  dette  år,  var  medvirkende  til,  at  de 
helliges  egen  bank,  Kirtland  Safety  Society,  gik  fallit. 
Mange  af  medlemmerne,  blandt  andet  nogle  som  sad  i 
høje  kaldelser,  vendte  sig  imod  Kirken.  Da  Joseph  den 
10.  december  1837  kom  hjem  fra  en  tur  til  Missouri,  er- 
farede han,  at  nogle  af  modstanderne  havde  planer  om 
at  afsætte  ham  fra  kaldelsen  i  præsidentskabet  og  dræ- 
be ham.  Den  12.  januar  1838  forlod  Joseph  og  Sidney 
Rigdon  Kirtland  for  at  bringe  sig  i  sikkerhed  blandt  de 
hellige  i  Missiouri. 

I  december  1838  led  Kirken  i  Missouri  nogle  alvorlige 
tilbageslag.  Joseph  og  andre  blev  falsk  anklaget  for  en 
lang  række  forbrydelser  og  fængslet.  Profeten,  der  sad 
indspærret  i  en  celle  i  Liberty-fængslet  i  Missouri, 
skrev  den  16.  december  1838  nogle  trøstende  ord  til  de 
forfulgte  hellige: 

„Kære  brødre,  tro  ikke  at  vore  hjerter  er  forsagte, 
som  om  noget  mærkeligt  var  hændt  os,  thi  vi  har  set 
og  har  fået  forsikring  om  alle  disse  ting  forud  og  har 
fortrøstning  om  et  bedre  håb  end  vore  forfølgere.  Der- 
for har  Gud  gjort  vore  skuldre  brede  til  byrden.  Vi  er 
stolte  af  vore  trængsler  og  prøvelser,  fordi  vi  ved,  at 
Gud  er  med  os,  at  han  er  vor  ven,  og  at  han  vil  frelse 
vor  sjæl.  Vi  bekymrer  os  ikke  om  dem,  der  kan  slå 
legemet  ihjel,  thi  de  kan  ikke  skade  vor  sjæl.  Vi  beder 
ikke  om  nogen  begunstigelse  af  pøbelskarer  eller  af 
verden,  eller  af  djævelen,  eller  af  hans  udsendinge,  de 

I  Julen  1832  modtog  profeten  en  vidtrækkende  profeti  om  borgerkrigen, 
som  senere  brød  ud  i  De  Forenede  Stater  -  og  om  kommende  krige. 


frafaldne,  og  dem,  der 
elsker  og  fremsætter  fal- 
ske beskyldninger  for  at 
berøve  os  livet.  Vi  har 
aldrig  skjult  os  eller  for- 
stillet os,  og  vi  vil  heller 
ikke  gøre  det  for  at  red- 
de livet.  "^ 

I  december  1839  var 
Joseph  blevet  løsladt  fra 
fængslet  i  Missouri  og 
befandt  sig  i  Washing- 
ton D.C,  hvor  han  søgte 
kompensation  for  de  tab 
som  de  hellige  havde 
lidt  på  grund  af  deres 
forfølgere  i  Missouri. 

I  december  1841  må 
Joseph  have  været  en- 
gageret i  opførelsen  af 
Nauvoo  templet. 

Af  alle  de  julehøjti- 
der, profeten  har  fejret, 
er  der  måske  ingen  som 
har  været  dejligere  for 
ham  end  den  sidste  - 
den  25.  december  1843. 
Han  skrev: 

„I  nat  omkring  klok- 
ken 1,  blev  jeg  vækket 
af  en  engelsk  søster, 
Lettice  Rushton,  enke 
efter  Richard  Rushton, 
senior,  (hun  mistede  for 
ti  år  siden  sit  syn).  Hun 
kom  sammen  med  sine 
tre  sønner  og  deres  ko- 
ner, sine  to  døtre  og  de- 
res mænd  og  adskillige 
af  sine  naboer,  og  de 
sang:  , Mortals,  awake! 
with  angels  join!  (vågn 
op  på  jord  og  tilslut  jer 
englene)'  -  og  min  sjæl 
fyldtes  med  fryd  og 
glæde.  Hele  min  familie 
og  alle  i  huset  stod  op 
og  lyttede  til  sangen,  og 
jeg  blev  vor  himmelske 
Fader  så  taknemmelig, 
fordi  de  besøgte  mig,  og 


Thi  se,  Sydstaterne  skal  skille  sig 
ud  fra  Nordstaterne,  og  Sydstaterne 
skal  henvende  sig  til  andre  nationer, 
ja,  selv  Storbritannien,  som  den 
kaldes,  og  de  skal  også  henvende  sig 
til  andre  nationer  og  hede  om  hjælp  til 
at  forsvare  sig  mod  andre  nationer. 
Og  da  skal  krig  bryde  ud  over  alle 
nationer. 

Lære  og  Pagter,  87:3 


jeg  velsignede  dem  i  Herrens  navn."  {History  of  the 
Church,  6:134). 

En  større  forsamling  af  familie  og  venner  spiste  til 
middag  hos  profeten  og  tilbragte  aftenen  med  god  mu- 
sik og  dans  „på  den  mest  fornøjelige  måde  sammen 
med  vore  venner".  Pludselig  kom  en  ubuden  gæst  og 
forstyrrede  selskabet.  Joseph  har  beskrevet  denne  be- 
givenhed: 

„Midt  under  festlighederne  kom  en  mand  med  langt 
hår  hængende  ned  over  skuldrene  ind  ...  og  opførte 
sig  (mærkeligt).  Jeg  bad  politikommissæren  om  at  sæt- 
te ham  udenfor.  Et  håndgemæng  fulgte,  og  jeg  fik  mu- 
lighed for  at  se  ham  lige  i  ansigtet,  da  jeg  til  min  store 
overraskelse  og  umådelige  glæde  opdagede,  at  det  var 
min  hårdtprøvede,  gode,  men  forfærdeligt  forfulgte 
ven,  Orrin  Porter  Rockwell,  der  lige  var  kommet  hjem 


fra  et  års  indespærring  uden  dom  i  Missouri."  {History 
of  the  Church,  6:13AA5). 

Joseph  kom  ikke  til  at  opleve  flere  julehøjtider.  Mens 
han  glædede  sig  til  det  nye  år,  havde  hans  fjender  lagt 
planer  om  hans  død.  Joseph  og  hans  bror,  Hyrum, 
blev  skudt  i  Carthage-fængslet  den  27.  juni  1844. 

Men  det  værk  han  påbegyndte,  sluttede  ikke  med 
hans  død.  Det  er  os  der  nyder  fordel  af  det  genoprette- 
de Jesu  Kristi  evangelium,  et  værk  der  tog  sin  begyn- 
delse med  profeten  Joseph  Smiths  fødsel  i  bakkerne  i 
Vermont  en  decemberdag  i  1805. 

Mens  vi  mindes,  at  verdens  Frelser  blev  født,  lad  os 
så  også  erindre  hans  budbringer,  Joseph  Smith,  og 
glæde  os  over  hans  liv  og  offer.  D 


Larry  C.  Porter  er  professor  i  Kirkens  historie  og  lære  og  tilknyttet 
Brigham  Young  University  i  Provo,  Utah. 

ISÆR  FOR  UNGE 


SPØRGSMÅL 
OG  SVAR 


Jeg  har  talt  med  nogle 
kirkemedleminer, 
som  siger,  at  det  ikke 
er  godt  for  os  at  komme 
sammen  med  ikke- 
medlemmer.  Men  jeg  har 
en  masse  virkelig  gode 
venner,  som  ikke  er 
mormoner,  og  de  gør  ikke 
forsøg  på  at  presse  mig 
til  at  gøre  noget  forkert. 
Er  det  virkelig  forkert 
af  mig  at  komme 
sammen  med  dem? 


I 


Svarene  er  ment  som  en  hjælp  og  oplysning 
og  ikke  som  udtryk  for  Kirkens  lære. 

Dette  spørgsmål  er  lige  så 
gammelt  som  Bibelen. 
Selv  Frelseren  måtte  fin- 
de sig  i,  at  farisæerne  kritiserede 
ham  for  at  spise  og  komme  sam- 
men med  folk,  som  de  anså  for  at 
tilhøre  en  anden  klasse  menne- 
sker og  mindre  retfærdige.  Men 
hvad  svarede  Kristus  dem?  I  et  af 
tilfældene  sagde  han  til  dem,  at 
den  kvinde,  de  ringeagtede,  be- 
handlede ham  bedre,  end  de  gjor- 
de, og  hun  holdt  mere  af  ham, 
end  de  gjorde  (se  Lukas  7:37-50). 
I  et  andet  tilfælde  sagde  han  til 
dem,  at  det  er  meget  glædeligt, 
når  en  hyrde  forlader  de  99  får  for 
at  finde  det  ene,  der  er  væk 
(se  Mattæus  18:12-14). 

Det  betyder  ikke,  at  ikke-med- 
lemmer  er  en  flok  får,  der  er  ble- 
vet væk.  Vi  ved  tværtimod,  at 
medlemmerne  i  Jesu  Kristi  Kirke 
af  Sidste  Dages  Hellige  ikke  er  de 
eneste  retfærdige  mennesker  på 
jorden.  Der  er  en  masse  retfær- 
dige mennesker  uden  for  vores 
ward  og  stave,  grene  og  distrikter 
-  men  der  er  også  uretfærdige 
imellem  dem.  Det  ville  være  meget 
uheldigt,  hvis  vi  ikke  kunne  glæ- 
de os  over  det  venskab,  vi  har 
med  gode  mennesker  i  denne  ver- 
den og  skulle  gå  glip  af  deres  for- 
skellige synspunkter  samt  mulig- 
heden for  at  hjælpe  dem  til  at  fin- 
de evangeliet.  Hvis  vi  kun  kom- 
mer sammen  med  mennesker,  der 
tror  som  vi,  og  vi  holder  os  for  os 
selv,  så  vil  vi  som  et  folk  blive  an- 
set for  at  være  intolerante,  usel- 
skabelige og  ubarmhjertige,  og  vi 


35 


ville  aldrig  kunne  mis- 
sionere. 

De,  som  fortæller  dig, 
at  du  kun  bør  komme 
sammen  med  venner, 
der  er  sidste  dages  helli- 
ge, er  måske  bekymrede 
for  den  indflydelse,  de 
kan  have  på  dig.  Der  er 
trods  alt  mange  ikke- 
medlemmer,  hvis  stan- 
darder er  anderledes 
end  vores,  og  somme  ti- 
der giver  deres  standar- 
der god  grund  til  be- 
kymring. Du  er  nødt  til 
at  være  fast  overbevist 
om  din  tro,  vide  hvem 
du  er,  og  hvorfor  du  le- 
ver, som  du  gør,  så  du 
ikke  så  let  lader  dig  på- 
virke af  det,  som  men- 
nesker af  en  anden  tro 
og  levemåde  fortæller 
dig.  Præsident  Harold 
B.  Lee  sagde:  „Du  kan 
ikke  opløfte  en  anden 
sjæl,  før  du  står  på  et 
højere  stade  end  den 
pågældende"  (Konfe- 
rencetaler 1973-975). 

Hvis  dine  venner  be- 
gynder at  opfordre  dig 
til  at  slippe  dit  tag  i  jern- 
stangen, vil  du  måske 
være  parat  til  at  slippe 
taget  i  dem  som  venner, 
ikke  fordi  de  ikke  er  sid- 
ste dage  hellige,  men 
fordi  de  opfordrer  dig  til 
at  gøre  noget,  som  du 
ikke  bør  gøre. 

Uanset  om  dine  ven- 
ner er  medlemmer  af 
Kirken  eller  ej,  så  vil  du 
føle  dig  bedst  tilpas 
med  dem,  der  ikke 
presser  dig  til  at  over- 
træde budene,  og  som 
accepterer  dig  for  det 
du  er,  og  det  som  du 
tror  på,  uden  at  du  føler 
dig  utilpas  af  den 
grund. 

Her  følger  nogle  svar 
på  spørgsmålet  fra  unge 
sidste  dages  hellige, 
som  bor  i  områder,  hvor 
Kirken  er  kendt,  samt 
fra  unge  i  områder, 
hvor  der  kun  er  få  med- 
lemmer af  Kirken. 


På  min  skole  er  der 
ca.  475  elever.  Jeg  og 
mine  søskende  er  de 
eneste  unge  sidste  da- 
ges hellige.  Jeg  ser  kun 
kirkemedlemmer  om 
søndagen  og  ved  Kir- 
kens aktiviteter.  Mine 
skolekammerater  og 
lærere  ved,  at  jeg  er  en 
sidste  dages  hellig.  Mi- 
ne kammerater,  som  ik- 
ke er  medlemmer,  har 
aldrig  forsøgt  at  vildlede 
mig  eller  bedt  mig  om  at 
gøre  noget,  som  jeg  ik- 
ke bør.  Jeg  er  den  næst- 
yngste af  tretten  børn. 
I  vores  familie  har  vi 
altid  forsøgt  at  være  et 
godt  eksempel  for  Kir- 
ken ved  at  lade  vores 
venner  se,  hvordan  vi 
lever.  I  mit  tilfælde  kan 
jeg  gøre  mine  venner  en 
tjeneste  ved  at  efterleve 
min  religion. 


Joanna  Shoaf,  15  år 


Der,  hvor  jeg  bor,  har 
jeg  venner,  der  ikke  er 
medlemmer  af  Kirken, 
men  de  ved,  at  jeg  er  en 
sidste  dages  hellig.  Jeg 
ved,  at  nogle  af  dem  gør 
noget,  som  er  forkert, 
men  de  kender  mine 
standarder,  og  de  op- 
fordrer mig  ikke  til  at 
bryde  dem.  Mine  bedste 
venner  er  dog  medlem- 
m.er  af  Kirken,  og  vi  gør 
en  masse  ting  sammen. 
Jeg  tror  ikke,  at  det  er 
forkert  at  have  venner, 
der  ikke  er  medlemmer, 
for  hvis  vi  ikke  vil  være 
venner  med  dem,  så  sy- 
nes de,  at  vi  er  selvopta- 
gede, og  de  vil  ikke  få 
noget  at  vide  om  Kir- 
ken. Vi  kan  være  missi- 
onærer for  vores  ven- 
ner, der  ikke  er  med- 
lemmer, gennem  det 
eksempel  vi  viser  dem. 


David  Flint,  16  år 


Jeg  synes  ikke,  at  det 
behøver  at  være  forkert 
at  komme  sammen  med 
ikke-medlemmer.  Du 
skal  blot  være  sikker  på, 
at  du  fortsat  gør  det, 
som  du  tror  på  er  rig- 
tigt, og  være  et  eksem- 
pel for  dem,  så  du  ikke 
lader  dig  påvirke  til  at 
sænke  dine  standarder. 
Mit  yndligsskriftsted 
står  i  Mattæus  5:16.  Det 
handler  om  at  være  et 
lys,  et  eksempel.  Jeg  har 
før  gået  i  en  skole,  hvor 
jeg  var  det  eneste  med- 
lem. Det  var  på  en  må- 
de temmelig  hårdt  at 
være  det  eneste  kirke- 
medlem i  skolen,  fordi 
jeg  blev  udsat  for  så 
mange  fristelser  til  at 
gøre  det  samme  som 
mine  skolekammerater 
gjorde. 

Men  på  den  anden  si- 
de var  det  let,  fordi  jeg 
vidste,  at  de  allesam- 
men lagde  mærke  til 
hver  eneste  af  mine  be- 
vægelser for  at  se,  hvad 
en  mormonpige  vUle 
gøre,  og  jeg  kunne  godt 
lide  at  være  anderledes 
-  at  være  et  eksempel 
og  forsvare  det,  som  jeg 
tror  på.  Nogle  menne- 
sker lo  ad  mig,  men 
mange  respekterede 
mig.  Så  jeg  tror  det  af- 
hænger af  én  selv,  men 


man  er  nødt  til  at  bruge 
visdom  og  opretholde 
sine  standarder. 

Tracy  Clark,  17  år 


Nej,  det  er  ikke  for- 
kert at  komme  sammen 
med  mennesker,  der 
ikke  er  sidste  dages  hel- 
lige. Hvis  du  vælger 
dine  venner  med  omhu, 
vil  du  ikke  have  nogen 
problemer.  I  løbet  af  no- 
gen tid  vil  dine  venner 
lære  dig  og  dine  stan- 
darder at  kende.  De  vil 
vide,  hvad  du  tror  på, 
og  ikke  presse  dig  til  at 
gøre  noget  andet. 


Cindy  Hooten,  12  år 


Jeg  tror  ikke,  at  der  er 
noget  forkert  i  at  kom- 
me sammen  med  ikke- 
medlemmer.  I  min  skole 
er  vi  omkring  tolv  unge 
sidste  dages  hellige,  og 
vi  har  det  dejligt  sam- 
men, men  jeg  har  også 
venner,  der  ikke  er 
medlemmer  af  Kirken. 
Jeg  tror,  at  det  vigtigste 
vi  kan  gøre  for  vores 
venner,  der  ikke  er 
medlemmer,  er  at  vise 
et  godt  eksempel.  Mine 
venner,  der  ikke  er 
medlemmer,  kender  mi- 
ne standarder  og  ved, 
hvad  jeg  gør,  og  hvad 
jeg  ikke  gør,  og  de  re- 
spekterer mig  for  det. 
De  beder  mig  aldrig  om 
at  gøre  noget,  som  de 
ved,  jeg  ikke  vil  gøre, 
og  det  er  jeg  taknemme- 
lig for.  Hvis  dine  ven- 
ner, der  ikke  er  sidste 
dages  hellige,  ved,  hvad 
du  tror  på,  og  ikke  pres- 
ser dig  på  nogen  måde, 
så  kan  jeg  ikke  se  noget 
forkert  i  at  komme  sam- 
men med  dem.  Jeg  ved, 
at  nogle  af  mine  venner 
sikkert  gør  ting,  som  jeg 
ikke  synes,  man  skal 
gøre,  men  det  betyder 
ikke,  at  de  ikke  er  trofa- 
ste venner.  Det  kræver 
en  masse  mod  at  efterle- 
ve og  forsvare  det,  som 
man  tror  på.  Nogle  un- 


ge ler  ad  os,  fordi  vi  er, 
som  vi  er.  Hvis  du  kan 
vise  et  godt  eksempel 
for  dine  venner,  som 
ikke  er  medlemmer,  så 
vil  de  måske  følge  dig. 
Tænk  på  at  du  ved, 
hvad  der  er  vigtigst,  og 
at  det  er  lige  meget, 
hvad  andre  mennesker 
tænker. 


Lori  Lybins,  17  år 


Jeg  tror,  at  det  afhæn- 
ger af,  hvordan  dine 
venner  er.  Hvis  de  går 
imod  Kirkens  princip- 
per og  standarder,  så 
bør  du  ikke  være  ven- 
ner med  dem.  Men  du 
må  ikke  holde  dig  fra 
dem,  bare  fordi  de  ikke 
er  sidste  dages  hellige. 
Hvis  det  er  gode  men- 
nesker, så  kan  du  være 
venner  med  dem,  for  ik- 
ke alle  gode  mennesker, 
er  medlemmer  af 
Kirken. 


Kort  efter  aprilkonferencen  i  1985,  skulle  et 
gæsteorkester  og  kor  spille  en  koncert  sammen 
med  Tabernakelkoret.  Koncerten  skulle  opta- 
ges på  bånd,  så  der  var  opstillet  en  hel  del  teknisk 
udstyr  i  Tabernaklet. 

Den  afdeling,  jeg  var  ansvarlig  for,  skulle  afstemme 
de  store  orgelpiber.  De  skiftende  temperaturer  i  byg- 
ningen påvirker  i  høj  grad  tonerne  i  dette  fine  instru- 
ment. Optagelsen  fandt  sted  en  aften,  hvor  det  var 
særlig  varmt,  så  da  vi  gik,  lod  vi  dørene  til  Tabernaklet 
stå  åbne,  så  bygningen  kunne  blive  godt  udluftet. 
På  den  måde  kunne  orglet  blive  afkølet  og  afstemt  til 
næste  aftens  koncert. 

Uden  at  vi  vidste  det,  var  der  fløjet  en  spurv  ind 
i  Tabernaklet,  mens  dørene  stod  åbne.  Senere  blev 
bygningen  lukket,  og  fuglen  blev  først  opdaget  den 
næste  morgen. 

Da  jeg  kom  på  arbejde,  blev  jeg  ringet  op  af  mine 
folk,  som  havde  tilbragt  adskillige  timer  med  at  få  den- 
ne fugl  ud  af  Tabernaklet.  Salt  Lake  Citys  dyreværns- 
folk var  blevet  tilkaldt,  og  de  kom  med  langskaftede 
net  for  at  fange  spurven. 


Da  jeg  kom  ind  i  bygningen,  så  jeg  mine  folk  spæne 
frem  og  tUbage  gennem  Tabernaklet,  mens  de  svinge- 
de langskaftede  net  efter  den  skrækslagne  fugl.  Når  de 
løb  hen  i  den  ene  ende  af  bygningen  med  nettene,  var 
den  panikslagne  spurv  allerede  fløjet  hen  i  den  anden 
ende. 

Den  fløj  fra  toppen  af  de  højeste  orgelpiber  og  helt 
tilbage  i  bygningen,  hvor  den  satte  sig  på  ryglænet  af 
en  bænk.  Det  eneste,  de  opnåede  ved  at  bruge  nette- 
ne, var  at  forskrække  den  panikslagne  fugl  endnu 
mere.  Den  kunne  ikke  finde  ud  af,  at  alle  dørene  til 
bygningen  var  åbne,  så  den  kunne  slippe  ud. 

Dyreværnsfolkene  havde  medbragt  nogle  haglbøs- 
ser. Selv  om  de  ikke  måtte  affyre  dem  på  privat  ejen- 
dom, gjorde  de  opmærksom  på,  at  vores  folk  kunne 
låne  dem  til  at  skyde  spurven  ned. 

Jeg  satte  omgående  en  stopper  for  denne  idé.  Loftet  i 
den  118-år  gamle  bygning  er  det  oprindelige  loft  - 
lavet  af  gibs  iblandet  fine  dyrehår,  for  at  gøre 
det  mere  solidt  og  give  denne  smukke 
akustik  -  og  jeg  ønskede  ikke,  at  det 
skulle  ødelægges  af  hagl.  Der  var  andre 


EN  SPURV  I 
TABERNAKLET 


Ronald  D.  John 

praktiske  grunde  til,  at  vi  ikke  burde  skyde  efter  fug- 
len, blandt  andet  risikoen  for  at  ødelægge  det  sarte, 
tekniske  udstyr  til  optagelserne  samt  musikinstrumen- 
terne, som  var  opstillet  på  forhøjningen.  Men  det  vig- 
tigste var,  at  jeg  ikke  syntes,  at  det  var  rigtigt  at  dræbe 
denne  lille  skabning.  Jeg  mindedes  en  tale,  som  præsi- 
dent Spencer  W.  Kimball  engang  holdt  om  ikke  at 
skyde  småfugle. 

Dyreværnsfolkene  foreslog  så,  at  vi  kunne  sætte 
giftig  mad  ud  til  fuglen.  Jeg  syntes  heller  ikke,  at  det 
var  rigtigt.  Men  fuglen  måtte  ud  af  Tabernaklet  så  hur- 
tigt som  muligt.  Om  aftenen  ville  Tabernaklet  blive 
fyldt  med  generalautoriteter  og  andre  højtstående 
personer. 

Mens  fuglen  stadig  fløj  frem  og  tilbage  og  pippede 
højlydt,  fik  jeg  den  tanke,  at  hvis  denne  fugl  havde  be- 
tydning for  vor  himmelske  Fader,  så  kunne  jeg  måske 
spørge  ham,  hvordan  vi  skulle  få  den  ud  af  bygingen. 
Jeg  vendte  ryggen  til  de  andre,  bøjede  hovedet  og  bad 
en  enkel  bøn:  „Himmelske  Fader,  hvis  denne 
spurv  betyder  noget  for  dig,  vil  du  så  lade  os 
vide,  hvordan  vi  kan  redde  den  ud  herfra?" 


Jeg  fik  omgående  en  stærk  inspiration  til,  hvad  vi 
skulle  gøre.  Jeg  sluttede  min  bøn,  vendte  mig  om  og 
gav  folkene  nogle  instruktioner.  De  slukkede  alt  lyset  i 
bygningen,  slog  skodderne  for  vinduerne  og  lukkede 
alle  dørene  med  undtagelse  af  én. 

Fuglen  sad  øverst  oppe,  foran  på  orglet.  Pludselig 
forlod  den  stedet,  fløj  i  en  bue  nedad  og  ud  i  det  fri 
gennem  den  åbne  dør. 

Historien  med  spurven  minder  mig  om  de  vanskelig- 
heder, som  mange  af  os  befinder  os  i.  Vi  føler  os  fan- 
get af  vores  egne  gerninger  eller  af  andres  handlinger. 
Vi  bliver  frustreret  på  grund  af  sygdomsproblemer, 
faniilieproblemer  og  økonomi.  Vi  flyver  fra  sted  til 
sted,  basker  med  vingerne  og  laver  en  masse  støj,  og 
det  løser  ingen  problemer. 

Men  ligesom  Gud  elskede  denne  spurv,  således 
elsker  han  også  enhver  af  os,  og  er  parat  tU  at  give  os 
inspiration  og  vejledning,  hvis  vi  blot  vil  bede  ham 
om  det.  n 


Ronald  D.  John  lederfunktionerne  på  Temple  Square.  Han  tilhører 
Laytons  21.  ward,  Holmes  Creekstav,  Layton,  Utah.     -       :       • 

UNGE  PIGERS  FØDSELSDAGSFEST 


EN  UDFORDRING  TIL 
AT  NÅ  LANGT 

Mere  end  330000  unge  piger  samledes  i  sidste  måned  (november) 

verden  overfor  at  fejre  organisationen  Unge  Piger  120-års  fødselsdag. 

1 1869  kaldte  præsident  Brigham  Young  sine  døtre  sammen  for  at  danne, 

hvad  der  dengang  blev  kendt  som  „  Unge  damers  forening  til  fremme  af  mådehold". 

Den  samme  klokke,  som  Brigham  Young  brugte  til  at  samle  sine  døtre, 

brugte  præsident  Ezra  Taft  Benson  til  at  indlede  fødselsdagsfesten  med. 

Præsident  Benson  og  præsidentinden  for  Unge  Pigers  hovedbestyrelse, 

søster  Ardeth  G.  Kapp,  havde  nogle  særlige  budskaber  til 

Unge  Piger.  Her  gengives  deres  budskaber. 


// 


VI  ELSKER  JER  " 


Præsident  Ezra  Taft  Benson 


Mine  kære,  unge  søstre.  Jeg  er  taknemmelig 
for  at  kunne  byde  jer  velkommen.  I  dag  er 
unge  piger  fra  hele  verden  samlet  i  ét  stort 
søsterfællesskab.  Jeg  ønsker,  at  I  skal  vide,  hvor  meget 
jeg  holder  af  jer  og  påskønner  jer  hver  især. 

Jeg  udsteder  nu  en  kaldelse  til  jer,  kære  søstre,  byg- 
get på  fortidens  grundvold  og  fremtidens  visioner: 
Bered  jer,  så  I  kan  være  dygtige  og  rene  kar,  der  fører 
ansvarene  i  Guds  rige  til  sejr  .  .  .  Forpligt  jer  tU  at  læse 
Mormons  Bog.  Anvend  dens  lærdomme,  så  I  vil  kun- 
ne modstå  djævelens  anslag  og  være  gode  redskaber  i 
Herrens  hånd. 

Jeg  beder  jeres  præstedømmeledere  sammen  med 
mig  ringe  med  en  klokke,  så  forpligtelsen  om  at  tilside- 
sætte det  verdslige  kan  blive  fornyet.  Vi  beder  jer  om 


at  forene  jeres  styrke  og  magt  og  forpligte  jer  til  at  stå 
for  sandhed  og  ret. 

Vi  elsker  jer.  Vi  beder  for  jer.  Vi  har  tillid  til  jer.  Jeg 
føler  mig  inspireret  til  at  efterlade  min  velsignelse  over 
hver  eneste  af  jer  kære  søstre.  Må  I  altid  erindre  jer,  at 
det  er  muligt  at  leve  i  verden  uden  at  deltage  i  verdens 
synder. 

Beslut  jer  til  at  leve  således  „At  Kristi  sande  lys  kan 
ses  fra  jord  til  bjergetop".  Må  dette  være  en  tydelig 
kaldelse  til  enhver  af  jer,  mens  I  står  for  sandhed  og 
ret,  det  beder  jeg  om  i  Jesu  Kristi  navn.  Amen. 

Præsident  Ezra  Taft  Benson  i  midten.  Søster  Ardeth  G.  Kapp  til  venstre, 
samt  skuespilleren,  James  Arrington,  til  højre  som  præsident  Brigham 
Young,  der  dannede  „  Unge  damers  forening  til  fremme  af  mådehold" 
i  1869. 

UNGE  PIGERS  FØDSELSDAGSFEST 


STÅ  FOR 
SANDHED  OG  RET' 


Ardeth  G.  Kapp, 

præsidentinde  for  Unge  Pigers  hovedbestyrelse 


'.j/i^^Sj^ 

UNGE  PIGERS  FØDSELSDAGSFEST 


/  skal  være  Herrens 

kongelige  døtre  i  de  sidste  dage. 

I  er  ungdommen  af  ædel  byrd. 


Tiderne  er  ikke  almindelige,  og  I  er  ikke  almin- 
delige unge  mennesker.  I  dag  har  vi  forenet  os 
på  tværs  af  kontinentet,  havene,  kulturelle  for- 
skelligheder og  sprogbarrierer.  Vi  står  sammen  som 
Guds  døtre,  knyttet  sammen  i  vor  fælles  forpligtelse 
over  for  Jesu  Kristi  evangelium.  Vi  står  sammen  for 
sandhed  og  ret  i  dag,  hvor  det  er  120  år  siden,  at  Unge 
Pigers  organisation  blev  oprettet  den  28.  november 
1869  i  Lion  House  i  Salt  Lake  City,  Utah.  Den  dag  tog 
den  store  samfundsleder  og  profet.  Brigham  Young, 
familiens  bønneklokke  ned  fra  hylden.  Han  svingede 
den  og  den  lød  højt  og  tydeligt,  for  at  sammenkalde 
hans  døtre  til  et  særligt  møde.  Præsident  Brigham 
Young  så  allerede  i  Kirkens  første  tid,  hvilken  vigtig 
rolle  Kirkens  unge  piger  ville  komme  til  at  spille.  Da 
han  så  for  sig,  hvilken  stor  indflydelse  de  unge  piger 
ville  få,  hvilke  bidrag  de  kunne  yde,  og  hvilke  udford- 
ringer de  ville  stå  overfor,  blev  han  inspireret  til  at  op- 
rette en  organisation,  som  kunne  være  kendetegnende 
for  søstrene  og  slutte  dem  sammen  i  et  verdensomfat- 
tende fællesskab,  en  organisation  der  kunne  adskille 
de  unge  piger  fra  verden.  Han  bad  dem  om  at  „være 
et  eksempel  for  folk  i  verden  og  værdige  til  efterfølgel- 
se ..  .  for  at  de  kunne  få  et  levende  vidnesbyrd  om 
sandheden  ...  og  for  dem  selv  få  kundskab  om  evan- 
geliet" .  Han  bad  dem  forene  deres  styrke  og  kræfter 
og  forpligte  sig  til  at  stå  for  sandhed  og  ret. 

Den  oprindelige  organisation  blev  kendt  som  „Unge 
damers  forening  til  fremme  af  mådehold".  De  unge  pi- 
ger stemte  for,  at  de  ville  støtte  præsidenten  i  hans 
kald  til  at  organisere  foreningen.  De  skrev  artikler, 
hvor  de  forpligtede  sig  til  at  „opretholde  og  støtte  hin- 
anden i  at  gøre  godt ...  at  de  ikke  ville  nedværdige  sig 


til  at  gøre  som  de  stolte,  tåbelige  og  modebevidste  i 
verden,  men  snarere  være  eksempler  for  andre,  frem- 
for at  at  søge  at  efterligne  dem" .  Det  er  nu  120  år  siden 
at  dette  blev  påbegyndt.  Vi  er  meget  velsignede,  at  vi 
har  en  profet  og  leder  i  vore  dage,  én  der  har  visioner 
vedrørende  de  unge  piger.  Læg  mærke  til,  at  præsi- 
dent Ezra  Taft  Benson  har  sagt:  „I  er  udvalgte  ånder, 
mange  af  jer  er  blevet  holdt  tilbage  i  næsten  6000  år  for 
at  komme  frem  i  denne  tid,  hvor  fristelser,  ansvar  og 
muligheder  er  større  end  nogen  sinde  før." 

Profeten  har  opfordret  de  unge  piger  til  at  leve  op  til 
deres  guddommelige  muligheder.  Han  har  sagt: 
„Husk  hvem  I  virkelig  er,  og  hvilken  guddommelig 
arv  I  har  fået.  I  er  bogstavelig  talt  vor  himmelske 
Faders  kongedøtre." 

Og  han  har  profetisk  erklæret:  „I  er  blevet  født  i 
denne  tid  med  et  vidunderligt  formål.  Det  er  ikke  til- 
fældigt, at  I  er  blevet  holdt  tilbage  for  at  komme  til  jor- 
den i  denne  sidste  uddeling  i  tidernes  fylde.  Jeres  fød- 
sel på  netop  dette  tidspunkt  blev  forudordineret  i  evig- 
hederne. I  skal  være  Herrens  kongelige  døtre  i  de  sid- 
ste dage.  I  er  ungdommen  af  ædel  byrd." 

Vi  er  samlet  denne  formiddag  med  jer  unge  piger, 
forældre  og  ledere  fra  grene,  distrikter,  ward  og  stave. 
Vi  skal  høre  den  samme  klokke  ringe  højt  og  tydeligt 
endnu  engang.  Vor  store  profet  og  leder,  præsident 
Ezra  Taft  Benson,  vil  kalde  de  unge  piger  sammen  i 
verden. 

Vi  beder  jer  hver  især  på  Unge  Pigers  hovedpræsi- 
dentskabs vegne  om  sammien  med  os  at  forpligte  jer  til 
at  reagere  på  den  kaldelse,  som  vor  profet  har  udstedt, 
og  støtte  og  udføre  den  mission,  som  han  kan  se,  at  de 
unge  piger  har.  D 

MIN  FØRSTE  DØR 


Robert  F.  Jex 


Jeg  rystede  i  knæene  og  fik  en  mærkelig  hul  for- 
nemmelse i  maven,  da  vi  nærmede  os  døren.  Jeg 
var  sikker  på,  at  jeg  vUle  besvime,  da  min  kammerat 
sagde,  at  det  var  „min"  dør. 
Nej,  jeg  var  ikke  ny  missionær.  Jeg  var  en  15-årig 
hjemmelærer,  der  gik  op  ad  trapperne  til  søster  Rices 
lejlighed.  Hun  var  enke  og  boede  i  vores  ward.  Den 
aften  gav  min  kammerat  -  Don  Gabbott,  der  var  høj- 
præst  -  mig  alle  tiders  lektie  om  at  tage  sig  af  dem,  der 
var  for  syge  eller  gamle  til  at  deltage  aktivt  i  Kirken. 

Bror  Gabbott  havde  valgt  det  emne,  som  jeg  skulle 
fremlægge  for  de  fem  familier,  vi  havde  fået  tildelt.  Jeg 
havde  forberedt  nogle  notater  på  en  seddel,  men  jeg 
var  nervøs  og  uerfaren.  Jeg  vidste  ikke  rigtigt,  hvordan 


en  ung  præstedømmebærer  skulle  forholde  sig,  når 
han  var  sammen  med  en  højpræst. 

Vi  ringede  på  døren,  men  der  blev  ikke  lukket  op 
lige  med  det  samme.  Jeg  skulle  lige  til  at  sige,  at  der 
nok  ikke  var  nogen  hjemme,  da  døren  langsomt  blev 
åbnet.  I  døren  kom  en  skrøbelig,  ældre  søster  til  syne, 
lidt  bekymret  for,  hvad  hun  ville  finde  uden  for  døren. 
Hun  smilede,  da  hun  genkendte  bror  Gabbott.  Vi  blev 
inviteret  indenfor  og  bedt  om  at  tage  plads. 

Efter  en  kort  hilsen  så  bror  Gabbott  på  mig,  som  om 
han  ville  sige:  „Godt,  Robert,  så  er  tiden  inde  til  at 
give  vores  budskab."  Fornemmelserne  i  min  mave  tog 
til,  da  jeg  begyndte  at  tale.  Jeg  kan  ikke  huske,  hvad 
jeg  sagde,  men  da  jeg  slog  øjnene  op  fra  mine  notater, 
så  jeg,  at  denne  søde,  følsomme  søster  havde  tårer  i 
øjnene.  Hun  gav  udtryk  for  sin  taknemmelighed  over 
at  have  besøg  af  præstedømmet  i  sit  hjem. 

Jeg  var  målløs!  Hvad  havde  jeg  gjort?  Hvad  havde 
jeg  sagt,  der  var  så  dybsindigt?  Hvad  skulle  jeg  gøre? 
Heldigvis  kom  bror  Gabbott  mig  til  hjælp  ved  at  bære 
sit  vidnesbyrd  og  spurgte,  om  der  var  noget,  hun 
manglede.  Det  var  der. 

Søster  Rice  sagde,  at  hun  ikke  havde  haft  det  så  godt 
og  spurgte,  om  vi  ville  bede  for  hende  i  vores  bøn,  før 
vi  forlod  hende.  Hun  vendte  sig  om  imod  mig  og 
spurgte,  om  jeg  ville  bede  bønnen.  På  det  tidspunkt 
var  jeg  så  overvældet  af  den  ånd,  der  var  til  stede,  at 
jeg  stivnede.  Det  overraskede  mig,  at  jeg  blev  bedt  om 
at  bede,  når  der  var  en  ældre  og  mere  erfaren  til  stede, 
som  hun  havde  tillid  til.  Jeg  sagde  automatisk  ja,  og 
bad  i  afslutningsbønnen  ved  dette  hjemmelærerbesøg, 
om  en  særlig  velsignelse  med  sundhed  og  styrke  for 
denne  trofaste  søster,  som  jeg  knap  nok  kendte,  men 
som  jeg  hurtigt  kom  til  at  elske  og  respektere. 

Det  er  nu  25  år  siden,  at  jeg  blev  indført  i  hjemmelæ- 
rerarbejdet  hos  søster  Rice,  som  forlængst  er  død. 
Men,  jeg  kan  ikke  gå  forbi  hendes  hus  uden  at 
tænke  på  den  oplevelse,  som  jeg  fik  ved  hjælp  af 
bror  Gabbott  og  en  trofast  søster,  som  vidste,  hvor- 
dan man  på  passende  måde  kunne  hente  hjælp  hos 

en  lydig  høj  præst  og  en  usikker,  nervøs  lærer  i  det 
Aronske  Præstedømme.  D 

Carla  Sansom 


JEG  MØDTE 
ENGANG 
EN  PROFET 


%     /  ille  du  acceptere  Moses  som 

\I  profet,  hvis  han  levede  i  dag?" 
T  spurgte  jeg. 

„Hvorfor  det?  -  jo/'  svarede  min 
ven,  „uden  tvivl!" 

„Men  hvad  nu,  hvis  han  gik  i  moder- 
ne tøj  og  kørte  i  bil?  Hvis  han  var  far, 
og  var  en  agtet  borger  i  den  kommune, 
hvor  han  boede?" 

„Moses  ville  aldrig  have  fremstået 
som  andre  mennesker, "  svarede  min 
ven.  „Han  var  profeten  Moses  -  en 
mand,  der  talte  med  Gud!" 

Min  ven  kunne  ikke  forestille  sig,  at 
Moses  kunne  være  som  andre  menne- 
sker i  sin  tid.  Det  var  ufatteligt  for  min 
ven,  at  en  mand,  der  levede  i  vore 
moderne  tider,  kunne  være  talerør  for 
Gud  -  og  at  han  skulle  kunne  handle 
og  tale  i  Guds  navn! 

„Jeg  har  engang  mødt  en  profet," 
sagde  jeg  til  min  ven.  „Han  var  en  højt 
respekteret  forretningsmand,  en  god 
ægtemand  og  far,  og  en  trofast  borger  i 
sit  land.  Selv  om  jeg  kun  var  barn,  da 
jeg  mødte  ham,  så  vidste  jeg,  at  han 
var  en  sand  Guds  profet." 

Det  var  i  Hamburg  i  Tyskland,  i  1937. 
Præsident  Heber  J.  Grant  var  på  rund- 
rejse og  besøgte  de  europæiske  missio- 
ner. Den  gren  af  Kirken,  som  min  fami- 

lie  og  jeg  tilhørte,  holdt  møder  i  et 
lejet  lokale  i  en  sæbefabrik,  der  lå 
klemt  inde  i  en  smøge  i  et  tætbe- 
folket industrikvarter.  Folk  fra  de 
nordlige  og  vestlige,  tyske  distrik- 
ter samledes  her  for  at  se  og  høre 
profeten  tale. 

En  talentfuld  digter  fra  vores 
ward  havde  skrevet  et  langt  digt 
til  anledningen,  og  jeg  var  blevet 
valgt  til  at  fremsige  digtet  som  en 
velkomst  til  præsident  Grant. 
Aftenen  før  profetens  besøg  kom 
min  mor  ind  på  mit  værelse  for  at 
sige  godnat.  „I  morgen  skal  du  ta- 
ge en  Guds  profet  i  hånden  og  si- 
ge goddag  til  ham,"  sagde  hun. 
„Det  er  et  meget  stort  privilegium! 
Jeg  er  sikker  på,  at  du  er  blevet 
bedt  om  at  fremsige  digtet  på 
grund  af  din  store  tro." 

Jeg  var  glad,  fordi  det  var  mørkt 
i  værelset,  så  min  mor  ikke  kunne 
se,  hvor  fortvivlet  jeg  var.  I  sam- 
me øjeblik  hun  var  gået,  bad  jeg, 
ja,  jeg  tryglede  min  himmelske  Fa- 
der om  at  tilgive  mig  mine  synder 
og  hjælpe  mig  til  at  være  værdig 
til  at  møde  profeten.  Min  mor  til- 
bragte halvdelen  af  natten  ved  sin 
symaskine  for  at  sy  en  pæn,  ny 
kjole  færdig  til  mig,  så  jeg  kunne 
få  den  på.  Normalt  ville  jeg  have 
været  henrykt  over  det,  men  det 
var  jeg  ikke  nu.  Jeg  havde  på  for- 
nemmelsen, at  profeten  ville  kun- 
ne se  ind  i  mit  hjerte,  og  at  han 
kunne  se  mine  synder,  og  hvor 
svag  jeg  var. 

Den  næste  dag  i  skolen  var  som 
et  mareridt.  Hver  gang  jeg  så  på 
det  store  ur  på  væggen,  blev  jeg 
panikslagen  ved  tanken  om,  hvor 
'lidt  tid  jeg  havde  til  at  omvende 
mig  fra  alt  det,  som  jeg  gjorde  for- 


kert! Jeg  var  så  stille,  at  mine  sko- 
lekammerater troede,  at  jeg  var 
syg.  Jeg  foretrak  at  lade  dem  tro 
det  fremfor  at  fortælle  dem  min 
hemmelighed. 

Endelig  var  tiden  inde.  Da  præ- 
sident Grant  var  budt  velkom- 
men, skulle  jeg  give  ham  en  stor 
buket  langstilkede  roser  og  fremsi- 
ge digtet,  som  en  tolk  skulle  over- 
sætte. 

Det  var  som  om  at  gulvet  var 
ved  at  glide  væk  under  mig,  da 
jeg  gik  hen  imod  præsident 
Grant.  Jeg  bad  for  hvert  ånded- 
ræt. Nu  havde  jeg  ingen  anden 
udvej  end  at  fortsætte. 

Da  præsident  Grant  så  mig,  rej- 
ste han  sig  fra  sin  stol.  Han  virke- 
de så  høj  som  et  bjerg.  Hans  venli- 
ge øjne  så  dybt  ind  i  mine,  da  han 
strakte  sine  arme  ud  og  trak  mig 
hen  til  sig.  Hele  min  krop  stivne- 
de og  buketten  faldt  på  gulvet. 
Præsident  Grant  bøjede  sig  ned 
og  tog  roserne  op  til  mig.  Så  gav 
han  mig  et  knus,  strøg  mig  over 
håret  og  ventede  tålmodigt,  til  jeg 
var  parat  til  at  begynde. 

Pludselig  var  al  min  frygt  borte, 
og  jeg  følte  en  ubeskrivelig  lykke. 
Jeg  havde  altid  forestillet  mig  min 
Fader  i  Himlen  som  kærlig,  god 
og  medfølende;  og  hans  profet 
havde  naturligvis  disse  samme 
egenskaber,  som  jeg  holdt  så  me- 
get af.  Fra  da  af  vidste  jeg,  at  jeg 
altid  ville  kunne  genkende  en 
sand  profet  på  den  kærlige  om- 
sorg, han  viser  for  vor  himmelske 
Faders  børn.  D 


Carla  Sansom  erfree-lance  skribent  og 
tilhører  Westlake  Village  ward,  Newbury 
Park  stav  i  Californien. 


^**«^^P**^ 


Og  Potifars 
hustru  greb  fat 
i  Josefs  „kappe 
og  sagde:  ,Kom 
og  lig  hos  mig!' 
Men  han  lod 
kappen  blive  i 
hendes  hånd 
og  flygtede 
ud  af  huset" 
(1  Mosebog 
39:11-12). 

Elizabeth  Cottrell 


ET  MEGET  VIGITGT 
SKRIFTSTED 


Det  var  en  smuk  septemberdag,  hvor  solen 
skinnede  varmt.  Skoleåret  var  kun  lige  be- 
gyndt, men  jeg  var  allerede  ivrig  efter  for 
bestandigt  at  slutte  både  gymnasiet  og  seminar. 

„Og  dette  skriftsted  ønsker  jeg,  at  I  skal  markere 
med  en  stjerne,"  sagde  bror  Eliason,  der  var  min 
seminarlærer. 

Det  står  i  1  Mosebog  39:11.  Jeg  afmærkede  det  auto- 
matisk, med  vægten  på  „ .  .  .  hvor  skulle  jeg  da  kunne 
øve  denne  store  misgerning  og  synde  mod  Gud!"  Vi 
gik  videre  til  vers  12  og  afmærkede  „ .  .  .  flygtede  ud  af 
huset".  Så  tegnede  jeg  en  stjerne  i  margenen,  hvilket 
var  bror  Eliasons  mærke  for  et  „meget  vigtigt  skrift- 
sted". 

Han  fortalte  os,  hvilken  situation  Josef  befandt  sig  i, 
og  hvor  meget  styrke  det  krævede  af  ham  at  flygte  fra 
Potifars  hustru.  Josef  vidste,  at  han  befandt  sig  i  én  af 
de  situationer,  hvor  han  i  forvejen  havde  truffet  sin  be- 
slutning. Derpå  sagde  bror  Eliason:  „Hvis  1  hele  jeres 
liv  blot  vil  huske  ét  skriftsted,  så  er  dette  skriftstedet." 

Dagen  var  snart  ovre,  og  det  samme  var  ugen,  må- 
neden og  året.  Jeg  havde  planer  om  at  læse  videre, 
men  mine  planer  blev  drastisk  ændret,  da  min  mor  fik 
at  vide,  at  hun  havde  kræft.  Jeg  flyttede  med  hende  og 
min  stedfar  til  en  lille  lejlighed  i  nærheden  af  det  ho- 
spital, hvor  hun  kunne  få  den  nødvendige  behand- 
ling. 

Min  stedfar  og  jeg  skiftedes  til  at  køre  min  mor  til 
hospitalet.  Hun  blev  forfærdelig  syg  af  behandlinger- 
ne, og  det  varede  ikke  længe,  før  hun  havde  mistet  alt 
håret.  Hun  havde  ellers  været  en  stærk  kvinde,  som 
havde  overlevet  sin  første  mands  død  samt  problemer- 
ne med  at  bringe  to  familier  sammen,  da  hun  giftede 
sig  med  min  stedfar  -  så  det  var  meget  deprimerende 
for  mig  at  se  hende  så  svag. 

Jeg  meldte  mig  på  et  kursus  i  nærheden  for  at  kom- 
me hjemmefra,  og  det  var  der,  at  jeg  mødte  Ron.  Han 
var  den  ven,  som  jeg  trængte  til,  og  det  varede  ikke 
længe,  før  vi  tilbragte  al  vores  tid  sammen.  Han  var 
ældre,  og  selv  om  han  aldrig  havde  været  gift,  havde 


han  en  flot  bil,  et  hus  og  en  båd.  Han  var  ikke  medlem 
af  Kirken. 

Det  var  nemt  for  mig  at  glemme  de  hjemlige  proble- 
mer, når  jeg  var  sammen  med  ham,  fordi  vi  havde  det 
så  dejligt  sammen.  Han  gik  endog  jævnligt  i  kirke 
sammen  med  mig.  Men  det  varede  ikke  længe,  før  han 
foreslog,  at  vi  også  tilbragte  natten  sammen,  for  det 
var  på  den  måde  hans  forhold  normalt  udviklede  sig. 
Jeg  fortalte  ham  gentagne  gange,  at  min  religiøse  over- 
bevisning var  imod  noget  sådant,  men  han  gav  ikke 
op. 

Jeg  havde  brug  for  en  ven,  men  det  var  forkert  af 
mig,  at  blive  ved  med  at  komme  sammen  med  ham. 
Samtidig  begyndte  jeg  at  blive  svag,  skønt  jeg  vidste, 
at  det  var  forkert  af  mig,  at  komme  sammen  med  ham. 
Jeg  var  svag  og  sårbar,  og  det  blev  stadig  lettere  for 
mig  at  ignorere  Ånden. 

Så  en  aften,  på  et  af  mine  svageste  tidspunkter,  be- 
gyndte jeg  at  efterrationalisere.  Jeg  mente,  at  Ron  el- 
skede mig,  og  jeg  vidste,  at  han  kunne  tage  sig  godt  af 
mig.  Jeg  følte  mig  pludselig  så  tryg  i  hans  arme.  Men 
så  hørte  jeg  en  stemme  indvendigt,  der  sagde  til  mig: 
„.  .  .  flygtede  ud  af  huset."  Det  undrede  mig,  at  jeg 
kunne  huske  denne  sætning  efter  al  den  tid.  Det  var 
som  om,  at  stemmen  lød  endnu  højere:  „.  .  .  flygt  ud 
af  huset."  Uden  tanke  for  noget  andet  flygtede  jeg 
bogstavelig  talt  ud  af  værelset  -  væk  fra  situationen. 

Da  jeg  kunne  tænke  klart  igen,  kunne  jeg  se,  hvor 
nær  jeg  havde  været  ved  at  gøre  en  fejltagelse,  som 
kunne  have  ændret  min  tilværelse  for  bestandigt.  Jeg 
kunne  se,  hvordan  Satan  benyttede  sig  af  mine  følelser 
til  at  forvirre  min  dømmekraft,  og  jeg  opdagede,  hvor- 
dan et  skriftsted  havde  reddet  mig. 

Jeg  spekulerer  ofte  på,  om  bror  Eliason  vidste,  hvil- 
ken virkning  den  undervisning  han  gav  os  denne  al- 
mindelige efterårsdag,  ville  få.  Jeg  er  taknemmelig  for 
ham  og  for  min  himmelske  Fader  såvel  som  for  min 
jordiske  far,  som  elsker  mig  højere  end  Ron  gjorde. 
Og  jeg  er  taknemmelig  for  skrifterne  -  især  dette  ene 
skriftsted,  som  jeg  huskede  så  godt.  D 


ogle  vismænd  fra  Østerland 
fulgte  en  stjerne,  og  de 
spurgte:  „Hvor  er  jødernes  nyfødte 
konge?"  Og  stjernen  gik  foran  dem, 
indtil  den  stod  over  det  sted,  hvor 
barnet  var,  og  de  fyldtes  med  en 
meget  stor  glæde. 
Og  de  gik  ind  i  huset  og  så  barnet 
med  dets  moder  Maria;  da  faldt  de  ned 
og  tilbad  det  og  bragte  det  gaver. 

(Se  Mattæus  2:1-12) 


